Οι υγειονομικοί στην πρώτη γραμμή - Οι κομμουνιστές στην πρωτοπορία των αγώνων τους | ΕΝΑΣ ΧΡΟΝΟΣ ΑΠΟ ΤΟ ΞΕΣΠΑΣΜΑ ΤΗΣ ΠΑΝΔΗΜΙΑΣ COVID-19 | ΡΙΖΟΣΠΑΣΤΗΣ\nΣτην πανδημία αποδείχτηκε τελικά ότι δεν «είμαστε όλοι μαζί» και ότι δεν «έχουμε όλοι τον ίδιο εχθρό»...\nΚαθώς προχωρά η πρόοδος της επιστήμης και αυξάνεται η παραγωγικότητα της εργασίας, θα περίμενε κανείς ότι θα βελτιώνονται συνεχώς και οι παρεχόμενες υπηρεσίες Υγείας και μάλιστα με ολοένα μικρότερο κόστος για τον ασθενή. Οταν μάλιστα οι υψηλού επιπέδου παροχές Υγείας συνδέονται με την άνοδο του βιοτικού επιπέδου ενός λαού.\nΣε παλιότερες εποχές, όπου ο άνθρωπος ήταν έρμαιο της αρρώστιας, το ζήτημα της υγείας ήταν ένα ακόμα βάσανο που συνόδευε τις καταπιεζόμενες μάζες. Αυτή η σκληρή πραγματικότητα πέρασε στη λαϊκή συνείδηση και η Υγεία αποτελούσε ένα τόσο σημαντικό και δυσεύρετο αγαθό, που στην πιο απλή και συνηθισμένη ευχή τους οι καθημερινοί άνθρωποι χρησιμοποιούν ακόμα και σήμερα τη χαρακτηριστική φράση «στην υγειά μας».\nΣήμερα, λοιπόν, το 2021, πριν από λίγες μέρες προσεδαφίστηκε στον Αρη ένα ρομπότ για να εξερευνήσει τον λεγόμενο κόκκινο πλανήτη...\nΣτον καπιταλισμό, όμως, την ίδια στιγμή που ο άνθρωπος μπορεί να πηγαίνει στον Αρη και όχι στη Σελήνη, που λέγαμε παλιότερα, ακόμα και αυτό το αγαθό της Υγείας γίνεται πεδίο κερδοφορίας, οι κοινωνικές δαπάνες για την Υγεία καθορίζονται από το κριτήριο του κόστους - οφέλους.\nΤο ΚΚΕ διαχρονικά παλεύει για δημόσια και δωρεάν Υγεία για όλους, με κατάργηση κάθε επιχειρηματικής δραστηριότητας. Με τεκμηριωμένες θέσεις και προτάσεις που γίνονται αποδεκτές από ευρύτερα λαϊκά στρώματα και φυσικά από σημαντικό τμήμα των υγειονομικών. Η διαχρονική αυτή δράση του ΚΚΕ, η επίδραση των θέσεών του, έγινε φανερή στους χώρους της Υγείας με το ξέσπασμα της πανδημίας.\nΚριτήριο οι ανάγκες του λαού\nΗ ίδια η εξέλιξη της πανδημίας αποδεικνύει πόσο δίκιο είχε το ΚΚΕ που υπερασπιζόταν το δημόσιο χαρακτήρα της Υγείας, με κριτήριο τις σύγχρονες ανάγκες του λαού, ενάντια στους εκάστοτε κυβερνητικούς σχεδιασμούς. Το πιο πρόσφατο παράδειγμα είναι η αντίθεση που εκφράσαμε στη σχεδιασμένη προσπάθεια για προώθηση των λεγόμενων Συμπράξεων Δημόσιου - Ιδιωτικού Τομέα (ΣΔΙΤ) μέσω των επιστημονικών φορέων που ελέγχει η ΝΔ.\nΑντίθεση ολοκληρωμένη και στο επίπεδο της ιδεολογικής αντιπαράθεσης, αλλά και στην καθημερινή πάλη, όπου με πρωτοβουλία των κομμουνιστών συνδικαλιστών εμποδίσαμε, παρά τα χημικά και τα ΜΑΤ, τη διεξαγωγή της ημερίδας για την προώθηση των ΣΔΙΤ που διοργάνωσε ο Πανελλήνιος Ιατρικός Σύλλογος υπό την αιγίδα του υπουργείου Υγείας.\nΑλήθεια, γιατί δεν βγαίνουν και σήμερα οι υπέρμαχοι της καπιταλιστικής επιχειρηματικής δράσης στην Υγεία να υπερασπιστούν με σθένος τις ιδεολογικές τους αρχές, τώρα που συμπληρώνεται ένας χρόνος από την εκδήλωση της πανδημίας στη χώρα μας; Επειδή έχει περάσει αρκετός καιρός και ίσως να συνηθίσαμε ορισμένα πράγματα, να ξεχάσαμε άλλα, καλό είναι να θυμηθούμε πώς κύλησαν οι πραγματικά έκτακτες και σίγουρα πρωτόγνωρες συνθήκες που προκάλεσε η επιδημία του ιού Covid-19.\nΕνας όχι και τόσο «αόρατος» εχθρός\nΗ εξάπλωση της πανδημίας και τα μέτρα για την αντιμετώπισή της ονομάστηκαν προπαγανδιστικά από την κυβέρνηση, τα επιτελεία, τα ΜΜΕ και τον ίδιο τον πρωθυπουργό «πόλεμος με έναν αόρατο εχθρό».\nΣε αυτόν τον ιδιόμορφο «πόλεμο» αντικειμενικά οι υγειονομικοί δεν βρέθηκαν στα μετόπισθεν αλλά στην πρώτη γραμμή, αποτέλεσαν τη δύναμη κρούσης για την αντιμετώπιση της νόσου. Στη δουλειά τους στηρίχτηκαν και στηρίζονται τόσο η κρατική πολιτική για την αντιμετώπιση των επιπτώσεων στην υγεία του πληθυσμού όσο και η ίδια η προσδοκία των λαϊκών στρωμάτων για την προστασία της υγείας όλου του λαού. Είναι λογικό λοιπόν να βρίσκονται στο επίκεντρο.\nΤαυτόχρονα, την περίοδο αυτή εντάθηκε και η δράση του ΚΚΕ, των κομμουνιστών υγειονομικών. Ισχύει αυτό που λέμε για πολλές πλευρές της δράσης μας ότι μια πολύχρονη κοπιαστική δουλειά με επιμονή, η ενασχόληση με όλα τα ζητήματα, η συνολική συνδικαλιστική, πολιτική και ιδεολογική παρέμβαση καρπίζουν όταν διαμορφωθούν αντικειμενικά τέτοιες συνθήκες, που οι θέσεις και η δράση μας βρίσκονται και αυτές στο επίκεντρο.\nΓύρω από την αντιμετώπιση της πανδημίας, ντυμένο με επιστημονικό μανδύα, εκδηλώθηκε το σχέδιο της κυβέρνησης, που στηρίχθηκε - ιδιαίτερα στην πρώτη φάση - από τα υπόλοιπα αστικά κόμματα, τα ΜΜΕ, συνολικότερα το αστικό σύστημα. Είναι χαρακτηριστική η στάση του ΣΥΡΙΖΑ με τη θέση «θα λογαριαστούμε μετά».\nΗ κυβέρνηση και όλοι οι πυλώνες του συστήματος από την πρώτη στιγμή καλλιέργησαν τη λογική τού ότι «είμαστε όλοι μαζί», ότι «είναι κοινός ο εχθρός». Κρύφτηκαν πίσω από την ατομική ευθύνη για να αποκρύψουν την ευθύνη του κράτους, την κυβερνητική ευθύνη. Φταίνε τα «μυστικά πάρτι της νεολαίας», «τα οικογενειακά τραπέζια» και άλλα δαιμόνια, όπως για το φιάσκο με το χιονιά και τα χιλιάδες σπίτια χωρίς ρεύμα φταίνε τα πεύκα.\nΤην ίδια στιγμή, από την πρώτη μέρα έγινε προσπάθεια να αποκλειστεί και να φιμωθεί κάθε κριτική και φωνή αμφισβήτησης των κυβερνητικών επιλογών.\nΤο «άγιο δισκοπότηρο» της επιχειρηματικότητας\nΤο ΚΚΕ βρέθηκε απέναντι σε αυτήν την προσπάθεια, πάλεψε για την προστασία της υγείας και της ζωής του λαού. Συνεχίζει να παλεύει για να μην πληρώσει ο λαός για άλλη μια φορά τόσο την υγειονομική όσο και την οικονομική κρίση, που επιταχύνθηκε από την εμφάνιση της πανδημίας. Τα δύσκολα για την εργατική τάξη και τα λαϊκά στρώματα είναι μπροστά.\nΑποκαλύψαμε τις παλινωδίες και τα ψέματα της κυβέρνησης, που ακόμα και μπροστά σε μια τόσο κρίσιμη κατάσταση δεν θίγει το «άγιο δισκοπότηρο», τα κέρδη των καπιταλιστών επιχειρηματιών στην Υγεία. Οχι μόνο δεν επίταξε τις ιδιωτικές κλινικές για να ανακουφιστεί η πίεση στα δημόσια νοσοκομεία, αλλά αντίθετα αύξησε την αποζημίωση για τις κλίνες ΜΕΘ που διαθέτουν στο σύστημα και επέτρεψε την κερδοσκοπία με τα μοριακά τεστ.\nΤην ίδια στιγμή που στα νοσοκομεία περιορίζονται ή και σταματάνε εντελώς τα χειρουργεία για σοβαρά περιστατικά, στις ιδιωτικές κλινικές γίνονται αισθητικές επεμβάσεις (είναι και ευκαιρία για γρήγορη ανάρρωση μέσα στην καραντίνα). Ταυτόχρονα, εκατοντάδες ασθενείς οδηγούνται χωρίς άλλη διέξοδο στην πανάκριβη κλίνη της ιδιωτικής κλινικής.\nΗ ίδια η πραγματικότητα μέσα στα νοσοκομεία συνεχίζει να διαψεύδει καθημερινά το αφήγημα της κυβέρνησης και των υποστηρικτών της. Η ίδια η πορεία της πανδημίας, οι χιλιάδες νεκροί, η πολύ μεγάλη εξάπλωση του ιού, η οριακή λειτουργία του συστήματος Υγείας, η μετατροπή του σε σύστημα μιας νόσου, η επιδείνωση άλλων ασθενειών, οι καθυστερήσεις με τον εμβολιασμό του πληθυσμού, είναι τρανταχτή, θλιβερή απόδειξη των παλινωδιών της κυβέρνησης. Και ταυτόχρονα επιβεβαιώνει την αναγκαιότητα της συνέχισης της πάλης και της διεκδίκησης για τα αιτήματα που έχουμε θέσει.\nΔιπλός αγώνας από κάθε πόστο\nΕνα ξεχωριστό στοιχείο στη δράση μας είναι ότι από την αρχή της πανδημίας θέσαμε ως βασικό καθήκον των κομμουνιστών υγειονομικών να συνεχίσουν να μπαίνουν μπροστά στην αντιμετώπιση της ασθένειας, χωρίς να υποστείλουν σε καμιά περίπτωση τις διεκδικήσεις που είναι αναγκαίες για να αντιμετωπιστεί και η πανδημία. Τονίσαμε ότι έχουν καθήκον να μπουν μπροστά στην εμψύχωση των εργαζομένων στα νοσοκομεία, αλλά και όλου του λαϊκού κόσμου, που εναποθέτει πολλές ελπίδες στην προσπάθεια των υγειονομικών.\nΠράγματι, από όποιο πόστο και αν βρίσκονται δεν έλειψαν στιγμή από το διπλό αγώνα: Για την υγεία και για τη ζωή. Δεν έλειψαν στιγμή από το πόστο τους. Από τα ΤΕΠ (επείγοντα περιστατικά), τις κλινικές Covid, τις εφημερίες, τη νοσηλεία των ασθενών, την εξασφάλιση της λειτουργίας του νοσοκομείου, της υποδομής του, της καθαριότητάς του, της σίτισης των ασθενών.\nΕχοντας απέναντί τους τις διοικήσεις των νοσοκομείων, τις ΥΠΕ, το υπουργείο, με τα «εντέλλεσθε», τις ΕΔΕ, τις απειλές, την ανικανότητα, τη μικροψυχία. Εχοντας απέναντι την πολιτική της κυβέρνησης, το σύστημα που θυσιάζει την ανθρώπινη υγεία στο καπιταλιστικό κέρδος. Διεκδικούν όχι για τους ίδιους στενά, όχι με συντεχνιακή λογική, αλλά για να αντιμετωπίσουν την πανδημία, για να υπάρχει ένα σύστημα Υγείας αντάξιο της δυνατότητας που δίνει η πρόοδος της επιστήμης και της τεχνικής, αντίστοιχο του πλούτου που παράγουν η εργατική τάξη και τα εργαζόμενα λαϊκά στρώματα.\nΓι' αυτό και συνεχίζουν να διεκδικούν χωρίς να πτοούνται από διώξεις, απαγορεύσεις κ.λπ. Γι' αυτό και το ΚΚΕ στηρίζει τον αγώνα των υγειονομικών με όλη του τη δύναμη. Από την πρώτη κινητοποίηση, το Μάρτη του 2020, εν μέσω σκληρού λοκντάουν και την επίσκεψη του ΓΓ της ΚΕ του ΚΚΕ στο Θριάσιο Νοσοκομείο για να εκφράσει ανοιχτά τη στήριξη του Κόμματος, μέχρι την αίτηση του βουλευτή Γ. Λαμπρούλη να απαλλαγεί από τα καθήκοντά του στη Βουλή και να συμβάλει από τη θέση του γιατρού στο Νοσοκομείο της Λάρισας για την αντιμετώπιση της πανδημίας. Ακολούθησαν βέβαια βουλευτές - γιατροί και από άλλα κόμματα, οι ευθύνες όμως της πολιτικής τους για το σημερινό χάλι στην Υγεία, ούτε συγκαλύπτονται, ούτε ξεπλένονται με τέτοιες κινήσεις...\nΠροετοιμάζοντας τη λαϊκή αντεπίθεση\nΑυτή η πανδημία ανέδειξε ένα ακόμα σημαντικό στοιχείο που θέτει η ΚΕ του ΚΚΕ στις Θέσεις για το 21ο Συνέδριο. Το ζήτημα της «ανάδειξης των κομματικών μελών σε πραγματικούς λαϊκούς ηγέτες, για κάθε ζήτημα που απασχολεί την εργατική - λαϊκή οικογένεια στη δουλειά κ.λπ. Χωρίς αυτόν τον παράγοντα, η ιδεολογική και πολιτική δουλειά θα είναι αποσπασματική και "στον αέρα"».\nΣτο χώρο της Υγείας μπορούμε να πούμε ότι τέτοιοι ηγέτες έχουν διαμορφωθεί μέσα στα νοσοκομεία αλλά και σε όλο τον κλάδο. Αυτή ήταν μια μακρόχρονη διαδικασία καθημερινής ενασχόλησης με όλα τα ζητήματα, από τα δεδουλευμένα για τις εφημερίες, τους απλήρωτους εργολαβικούς, μέχρι τις απολύσεις και δεκάδες άλλα, που έδωσαν και συνεχίζουν να δίνουν κύρος στους κομμουνιστές συνδικαλιστές υγειονομικούς, που τους δίνουν τη δυνατότητα σε ένα γενικό αρνητικό συσχετισμό να κατακτούν θέσεις σε σωματεία, ομοσπονδίες και, το κυριότερο, να είναι αναγνωρισμένοι σε εκατοντάδες συναδέλφους του κλάδου ανεξάρτητα από την πολιτική τοποθέτηση.\nΜε το 3ο κύμα της πανδημίας να είναι σε εξέλιξη, ο διπλός αγώνας συνεχίζεται. Κάθε μέρα που περνά, κάθε νέα απόδειξη της αδυναμίας του συστήματος να αντιμετωπίσει την πανδημία, είναι μια τρανή επιβεβαίωση της πραγματικής και μοναδικής οριστικής λύσης των αδιεξόδων. Αυτής που προτείνει το ΚΚΕ καλώντας σε συμπόρευση τους υγειονομικούς.\nΣτις σημερινές συνθήκες προέχει η προετοιμασία δυνάμεων για τη λαϊκή αντεπίθεση. Μέσα στον αγώνα για την ικανοποίηση των σύγχρονων λαϊκών αναγκών μπορούμε να βρούμε κοινό βηματισμό με χιλιάδες εργαζόμενους, μπορούμε να δημιουργήσουμε ρωγμές στο σημερινό σάπιο εκμεταλλευτικό σύστημα, στον συμβιβασμό και τη μοιρολατρία. Τα μεγάλα γεγονότα είναι μπροστά μας και πρέπει να μας βρουν προετοιμασμένους.\nΜέλος του Γραφείου της ΕΠ της ΚΟ Αττικής του ΚΚΕ και Γραμματέας της ΤΕ Υγείας - Πρόνοιας


Θα παλέψουμε με τους κατοίκους για Πεδίον του Αρεως ανοιχτό και ελεύθερο από ναρκωτικά\nΜε σύνθημα «Το Πεδίον του Αρεως ανοιχτό στο λαό - Οχι στην εγκατάλειψη και τη μετατροπή του σε χώρο χρήσης ναρκωτικών», πραγματοποιήθηκε χτες το απόγευμα η εκδήλωση της ΤΟ Α' Αθήνας - Γαλατσίου του ΚΚΕ, στη λεωφόρο Αλεξάνδρας και Μαυρομματαίων. Στη συγκέντρωση μίλησε ο Νίκος Σοφιανός, μέλος του ΠΓ της ΚΕ του ΚΚΕ. Στην ομιλία του, ο Νίκος Σοφιανός μεταξύ άλλων τόνισε: «Αυτή την πραγματικότητα αντιμετωπίζουν και με αυτήν ζουν ιδιαίτερα οι κάτοικοι των γύρω περιοχών, οι γονείς που φέρνουν τα παιδιά τους στον Πανελλήνιο. Είναι μέρος της μεγάλης εικόνας. Είναι ένα κουβάρι μπλεγμένο η ζωή μας. Πρέπει να βρούμε το νήμα και να το ξετυλίξουμε. Δεν είναι από τη μια όχθη μία όαση πρασίνου που την...\nΗ διακήρυξη της παράταξης για τις εκλογές της 27ης Μάη\nΣτις 27 Μάη γίνονται οι εκλογές σε όλους τους συμβολαιογραφικούς συλλόγους της χώρας. Στον μεγαλύτερο από αυτούς, στον Συμβολαιογραφικό Σύλλογο Εφετείων Αθηνών - Πειραιώς - Αιγαίου & Δωδεκανήσου, οι...


ΣΕ ΑΔΥΝΑΜΙΑ Η ΑΝΤΙΠΟΛΙΤΕΥΣΗ ΓΙΑ ΤΟ ΝΟΜΟΣΧΕΔΙΟ ΠΕΡΙ ΠΝΕΥΜΑΤΙΚΩΝ ΔΙΚΑΙΩΜΑΤΩΝ - Paidis.com\n12/07/2017 Paidis.com ΠΟΛΙΤΙΣΜΟΣ 0\nΗ τοποθέτηση της βουλευτή Λάρισας του ΣΥΡΙΖΑ στη Βουλή\nΒλέπω μια τεράστια αμηχανία από την πλευρά της αντιπολίτευσης σε σχέση με αυτό το νομοσχέδιο και δεν είναι η μοναδική φορά. Τον τελευταίο καιρό αυτό παρατηρούμε, ότι δηλαδή, προκειμένου να ασκήσει αντιπολιτευτική στάση με κάθε τρόπο, λέει τα εξής:\n«γιατί άργησε να έρθει», «τώρα που ήρθε», « γιατί ήρθε με επείγουσα μορφή», « γιατί συζητήθηκε», «γιατί δεν συζητήθηκε», «πού συζητήθηκε». Υπάρχουν ανακοινώσεις μέσω Δελτίων Τύπου από την πλευρά του Υπουργείου, που αναφέρουν ότι με πρωτοβουλία της Υπουργού Πολιτισμού κ. Λυδίας Κονιόρδου συναντήθηκαν οι δημιουργοί και η προσωρινή Επίτροπος της ΑΕΠΙ στις 4 Ιουλίου 2017 και έγινε μεγάλη συζήτηση στο Υπουργείο Πολιτισμού με τα Σωματεία των Δημιουργών (ΑΣΜΑ, ΜΕΤΡΟΝ, ΣΟΜΣΕ) και με την παρουσία της Επιτρόπου. Άρα, όλον αυτόν τον καιρό γίνονται διεργασίες στο Υπουργείο και δεν είναι κρυφές. Ας σταματήσει, λοιπόν, αυτή η ιστορία.\nΤο πρόβλημα για την Εισηγήτρια της Δημοκρατικής Συμπαράταξης κ. Κεφαλίδου, δεν ήταν τα χρήματα από τα δικαιώματα των δημιουργών, που καταχράστηκαν οι υπεύθυνοι της ΑΕΠΙ όλα αυτά τα χρόνια, η οποία χρωστάει, περίπου 40 εκατομμύρια ευρώ σε δημιουργούς, φέρνοντας την εταιρεία σε σημείο πτώχευσης, αλλά τα χρήματα που έχει δεσμεύσει το Ελληνικό Δημόσιο για οφειλές προς αυτό. Λέει η Εισηγήτρια « γιατί τα δεσμεύει αυτά και δεν τα δίνει στην ΑΕΠΙ να δώσει στους δημιουργούς;».\nΡωτώ, λοιπόν: Πρέπει το Δημόσιο να διεκδικεί τις οφειλές ή πρέπει να τα χαρίσει αυτά; Το περίεργο, όμως, είναι ότι το ίδιο ακριβώς επιχείρημα που χρησιμοποίησε η Εισηγήτρια της ΔΗ.ΣΥ. το επικαλείται και η ΑΕΠΙ σε επίσημη ανακοίνωσή της προς τα μέλη της στις 4 Ιουλίου.\nΕπειδή έχω προσωπική πείρα, 44 χρόνια λόγω του Λουκιανού, γνωρίζω ότι η ΑΕΠΙ όλα αυτά τα χρόνια ήταν το αποκούμπι, αλλά συγχρόνως και ο εκβιαστής των δημιουργών, συνθετών, στιχουργών. Και κάθε φορά που κάποιος απ’ αυτούς βρισκόταν σε ανάγκη ήταν υποχρεωμένος να παίρνει όσα χρήματα του έδινε η ΑΕΠΙ, λέγοντας και ευχαριστώ. Το θέμα των πνευματικών δικαιωμάτων είναι τεράστιο και πολλές φορές για εμάς τους δημιουργούς, εφιαλτικό.\nΑυτό, λοιπόν, το νομοσχέδιο είναι απαραίτητο για να μπορέσει να μπει μια τάξη στο τοπίο. Νομίζω ότι πρέπει να στηρίξουμε το Υπουργείο και την Υπουργό στην προσπάθειά της. Γνωρίζω την Υπουργό, συνάδελφο, ηθοποιό πολλά χρόνια, δεν μπορώ να φανταστώ ότι με αυτό το νομοσχέδιο προσπαθεί να εξυπηρετήσει κάποια σκοτεινά οικονομικά συμφέροντα. Και εκείνη, όπως και εγώ και πολλοί από εμάς, έχουμε άλλο πολιτικό ήθος. Μην κρίνετε εξ ιδίων τα αλλότρια.\nΗ Υπουργός είναι πολύ καινούργια σε αυτή την θέση και προχωρεί συστηματικά και πρακτικά στην επίλυση προβλημάτων. Για παράδειγμα, για πρώτη φορά θα δοθούν χρήματα ύστερα από πολλά χρόνια σε ανεξάρτητες θεατρικές παραγωγές. Δεν είδα κανένα ΜΜΕ να το προβάλλει αυτό. Εγώ νομίζω ότι επίμονα και συστηματικά προσπαθούμε με τεράστιες δυσκολίες να διορθώσουμε όλο αυτό το χάος που παραλάβαμε σε όλους σχεδόν τους τομείς.\nΔΥΝΑΜΙΚΗ ΠΑΡΟΥΣΙΑ ΤΩΝ ΔΡΟΜΕΩΝ ΤΥΡΝΑΒΟΥ ΣΕ ΑΓΩΝΕΣ ΤΟ ΣΑΒΒΑΤΟΚΥΡΙΑΚΟ


Οι καμηλοπαρδάλεις "ταξίδεψαν" στην Δύση ως λάφυρο ή δώρο. Οι αριστοκράτισσες τις τάιζαν από τα παράθυρα των πάνω ορόφων - ΜΗΧΑΝΗ ΤΟΥ ΧΡΟΝΟΥ\nΈλληνες και καμηλοπαρδάλεις\nΟι καμηλοπαρδάλεις “ταξίδεψαν” στην Δύση ως λάφυρο ή δώρο. Οι αριστοκράτισσες τις τάιζαν από τα παράθυρα των πάνω ορόφων\nΟι φιλολογικές πηγές δείχνουν ότι οι αρχαίοι Έλληνες και Ρωμαίους όχι μόνο γνώριζαν την καμηλοπάρδαλη, αλλά την αντιμετώπιζαν με δέος.\nΑυτό που τους εντυπωσίαζε ιδιαίτερα ήταν το γεγονός ότι παρά το μέγεθός της, ήταν ίσως το πιο πράο από τα μεγάλα άγρια θηλαστικά της υποσαχάριας Αφρικής.\nΓια τους αρχαίοι Έλληνες συγγραφείς, η καμηλοπάρδαλη ήταν ένα από τα πιο περίεργα άγρια ζώα της Αφρικής. Της έδωσαν το όνομα αυτό γιατί το κεφάλι και οι οπλές της έμοιαζαν με της καμήλας, ενώ το δέρμα της σαν της λεοπάρδαλης.\nΕκτός από τα περίεργα χαρακτηριστικά της καμηλοπάρδαλης, εντύπωση προκαλούσε ο πράος χαρακτήρας της. Για το λόγο αυτό, κάποιες πηγές την αναφέρουν ως «άγριο πρόβατο». Μάλιστα, ο Ηλιόδωρος ο Εμεσηνός στο έργο του «Αιθιοπικά» περιγράφει την ευκολία μεταφοράς από μέρος σε μέρος δένοντας ένα σκοινί γύρω από το λαιμό της.\nΜωσαϊκό της ύστερης ρωμαϊκής εποχής από τη Συρία ή το Λίβανο στο Ινστιτούτο Καλών Τεχνών του Σικάγο. Δείχνει μία καμηλοπάρδαλη με τον φροντιστή της. Αυτός την οδηγεί μ’ ένα σχοινί. Πηγή: wikipedia\nΗ πρώτη αναφορά σε μία καμηλοπάρδαλη σε αρχαία ελληνική φιλολογική πηγή γίνεται από τον Αθηναίο (Δειπνοσοφισταί, 5.201) σε σχέση με τα «Πτολεμαία». Πρόκειται για μία δυναστική εορτή που θέσπισε ο Πτολεμαίος Β΄ στην Αλεξάνδρεια της Αιγύπτου το 279 π. Χ. Στο πλαίσιο των εορταστικών εκδηλώσεων παρουσιάστηκαν τότε πολλά άγρια ζώα της Αφρικής, ανάμεσά τους και μία καμηλοπάρδαλη.\nΟι καμηλοπαρδάλεις στην αρχαία Ρώμη\nΤο 46 π.Χ. ο Ιούλιος Καίσαρας γιόρτασε στη Ρώμη το θρίαμβο του για τις στρατιωτικές νίκες που πέτυχε στην Αφρική, Στο πλαίσιο αυτό παρουσιάστηκε για πρώτη φορά στη Ρώμη -και ίσως γενικότερα στην Ευρώπη- μία καμηλοπάρδαλη.\nΠροτομή του Ιουλίου Καίσαρα, γνωστή ως “προτομή Tusculum”, στο Αρχαιολογικό Μουσείο του Τορίνου. Θεωρείται ως η μοναδική επιβεβαιωμένη προτομή του Ιουλίου Καίσαρα που φιλοτεχνήθηκε ενώ ζούσε. Πηγή: wikipedia\nΕίναι πολύ πιθανό το ζώο να ήταν δώρο της περίφημης Κλεοπάτρας Ζ΄, ερωμένης του Καίσαρα.\nΗ καμηλοπάρδαλη προκάλεσε μεγάλη εντύπωση τότε στους Ρωμαίους καθώς αναφέρεται σε πολλές φιλολογικές πηγές της εποχής, αλλά και αργότερα.\nΣτα χρόνια της ρωμαϊκής αυτοκρατορίας, λίγες ακόμη καμηλοπαρδάλεις εισήχθησαν στη Ρώμη. Ήταν από τα πιο σπάνια ζώα να φθάσουν ζωντανές στην πόλη. Αυτό οφείλεται στο γεγονός ότι δύσκολα επιβίωναν από τη μεταφορά τους με τα πλοία από την Βόρεια Αφρική.\nΜια πρόσφατη ανασκαφή στην Πομπηία, νότια της Ρώμης, αποκάλυψε το οστό μία μικρής καμηλοπάρδαλης. Είναι πιθανό να είχε μεταφερθεί εκεί στο δρόμο της προς τη Ρώμη. Αντίθετα με πολλές άλλες καμηλοπαρδάλεις, είχε καταφέρει να επιβιώσει στο θαλάσσιο ταξίδι από την Αφρική στην Ιταλία. Όμως, πέθανε στην Πομπηία λίγο πριν φθάσει στη Ρώμη.\nΟ Κόμμοδος σκοτώνει μία καμηλοπάρδαλη στο Κολοσσαίο!\nΣχεδόν όλα τα άγρια ζώα που μεταφέρονταν στη Ρώμη σκοτώνονταν στο Κολοσσαίο στη διάρκεια αγώνων και θεαμάτων. Αυτό, όμως, δεν φαίνεται να συνέβη για τις καμηλοπαρδάλεις, εξαιτίας της σπανιότητάς τους.\nΕξαίρεση ήταν ένα ζώο που δέχτηκε θανατηφόρο χτύπημα από το χέρι του αυτοκράτορα Κόμμοδου (181-192 μ.Χ.). Σύμφωνα με τον Έλληνα ιστορικό, Δίωνα Κάσσιο, -ο οποίος έζησε το γεγονός- ο παράφρονας αυτοκράτορας σε δύο μέρες αγώνων στο Κολοσσαίο σκότωσε μία καμηλοπάρδαλη, μερικούς ρινόκερους, πέντε ιπποπόταμους και δύο ελέφαντες!\nΡωμαϊκή προτομή του Κόμμοδου ως Ηρακλής στο Μουσείο του Καπιτωλίου στη Ρώμη. Ο παράφρονας Κόμμοδος πίστευε ότι ήταν μετενσάρκωση του Ηρακλή. Αυτός ήταν και ο λόγος γιατί σκότωνε άγρια ζώα μέσα στο Κολοσσαίο! Πηγή: wikipedia\nΤο τελευταίο καταγεγραμμένο γεγονός της αρχαίας ιστορίας όπου αναφέρονται καμηλοπαρδάλεις είναι μερικές δεκαετίες μετά το θάνατο του Κόμμοδου.\nΤο 247-248 μ. Χ., όταν αυτοκράτορας της Ρώμης ήταν ο Φίλιππος ο Άραβας, πραγματοποιήθηκαν μεγάλοι εορτασμοί για τη χιλιετία της πόλης της Ρώμης.\nΣτο πλαίσιο αυτό, ο Φίλιππος παρουσίασε στο ρωμαϊκό λαό πληθώρα αγρίων ζώων από την Αφρική. Ανάμεσα σε αυτά ήταν και καμηλοπαρδάλεις. Τα ζώα δεν σφαγιάστηκαν στο Κολοσσαίο, αλλά οι φιλολογικές πηγές δεν αναφέρουν τι απέγιναν.\nΜία καμηλοπάρδαλη στην Κωνσταντινούπολη και την Φλωρεντία της Αναγέννησης\nΜέχρι και τον 7ο αιώνα που η Αίγυπτος και η Καρχηδόνα αποτελούσαν επαρχίες της βυζαντινής αυτοκρατορίας η καμηλοπάρδαλη ήταν σχετικά γνωστή στους κατοίκους της. Έχουν διασωθεί απεικονίσεις του ζώου σε μωσαϊκά της πρωτοβυζαντινής εποχής.\nΌταν όμως οι Άραβες κατέλαβαν αυτές τις περιοχές της Αφρικής, φαίνεται ότι το ζώο λησμονήθηκε από τους Βυζαντινούς.\nΑπεικόνιση καμηλοπάρδαλης σε μωσαϊκό χριστιανικού ναού στην Πέτρα (σημερινή Ιορδανία) του 6ου αώνα μ. Χ. Πηγή: Wikimediamtx Commons\nΥπάρχει, ωστόσο, μία και μοναδική αναφορά σε καμηλοπάρδαλη τους επόμενους αιώνες σε βυζαντινές πηγές. Σύμφωνα με αυτή, ο αυτοκράτορας Κωνσταντίνος Θ’ Μονομάχος (1042–55), έλαβε ως δώρα στην Κωνσταντινούπολη από τον χαλίφη της Αιγύπτου έναν ελέφαντα και μια καμηλοπάρδαλη.\nΜε την παρακμή και πτώση της ρωμαϊκής αυτοκρατορίας στη Δύση, η καμηλοπάρδαλη ξεχάστηκε στη Δυτική Ευρώπη. Έπρεπε να περάσει πάνω από μία χιλιετία για να εμφανιστεί και πάλι εκεί μία καμηλοπάρδαλη.\nΤο 1486 ο Σουλτάνος της Αιγύπτου επιζητούσε να συμμαχήσει με τον Λαυρέντιο τον Μεγαλοπρεπή, ηγεμόνα των Μεδίκων στη Φλωρεντία, εναντίον των Οθωμανών που τον απειλούσαν. Στο πλαίσιο αυτό, έστειλε ως δώρο στο Λαυρέντιο μία καμηλοπάρδαλη.\nΤοιχογραφία με θέμα την “Προσκύνηση των Μάγων” του Domenico Ghirlandaio, στο παρεκκλήσι Tornabuoni στη Φλωρεντία. Την εποχή που Ghirlandaio ζωγράφιζε το έργο, στη Φλωρεντία είχε φθάσει η πρώτη καμηλοπάρδαλη στη Δυτική Ευρώπη μετά από 1000 χρόνια. Ο καλλιτέχνης την έχει απεικονίσει πάνω δεξιά στην τοιχογραφία. Πηγή: wikipedia\nΤο ζώο εντυπωσίασε τους Φλωρεντίνους με το μεγάλο και περίεργο μέγεθός του, αλλά και τον πράο χαρακτήρα του. Κυκλοφορούσε ελεύθερα μέσα στα δρομάκια της πόλης, και οι κυρίες της αριστοκρατίας συνήθιζαν να του δίνουν μήλα με τα χέρια τους μέσα από τα παράθυρα στους ψηλούς ορόφους των αρχοντικών τους.\nΚαθώς η καμηλοπάρδαλη βρέθηκε στη Φλωρεντία στο απόγειο της Αναγέννησης, απαθανατίστηκε σε σημαντικά ζωγραφικά έργα καλλιτεχνών της εποχής\nO Ρωμαίος αυτοκράτορας που έσφαζε ανθρώπους και λιοντάρια στην αρένα. Άλλαξε το όνομα της Ρώμης με το δικό του και έδωσε σε κάθε μήνα ένα από τα 12 ονόματά του\nTAGS: Ιούλιος ΚαίσαραςκαμηλοπάρδαληΚολοσσαίοΚόμμοδοςΛαυρέντιοςΡώμηΦλωρεντία\nΑυτό είναι το πρώτο αρχαιοελληνικό πολυβόλο που εκσφενδόνιζε διαδοχικά βέλη. Ποιος το εφύηρε και σε ποια μάχη δοκιμάστηκε πρώτα\nΟι φιλολογικές πηγές δείχνουν ότι οι αρχαίοι Έλληνες και Ρωμαίους όχι μόνο γνώριζαν την καμηλοπάρδαλη, αλλά την αντιμετώπιζαν με δέος. Αυτό που τους εντυπωσίαζε ιδιαίτερα ήταν το γεγονός ότι παρά το μέγεθός της, ήταν ίσως το πιο πράο από τα μεγάλα άγρια θηλαστικά της υποσαχάριας Αφρικής. του συνεργάτη ιστορικού Κωνσταντίνου Λαγού Για τους αρχαίοι Έλληνες […]


19/05/2022, 17:01 μμ\nΑπλά πράγματα για λίγους.. Τι δεν καταλάβατε? Οι μεγαλοκαρχαρίες παρόντες.\nΜάλλον δεν έχετε καταλάβει οτι η γενική αρχή που ξεκίνησε από τον ΣΥΡΙΖΑ και συνεχίζεται με τη ΝΔ είναι οτι αν θέλεις στήριξη, θα πρέπει να συνεργαστείς και με άλλους. Γι αυτό το ποσό είναι στις 500.000Ε για να δώσει κίνητρο για συνεταιρισμό ή συνεργατικό σχήμα.\n21-05-2022 14:36Γιώργος Ταλαίπωρος\nΕάν ένας τσιφλικάς με έναν ταλαίπωρο αγρότη ψιφιζουν το ίδιο κόμμα καί νομίζουν ότι έχουν τά ίδια συμφέροντα ένας από τους δύο είναι ο ηλίθιος\nΔηλαδή δεν είναι για τους κανονικούς αγρότες.....\n20-05-2022 13:27Ιωάννης κοκόλης\nΕγώ ένα τρακτέρ θέλω να πάρω τις τις 500.000 ευρώ γιατί τις βάζουν όριο δεν το βρίσκω λογικό δεν μπορώ να καταλάβω\nΑυτό που παίζει στα 500000 μπορεί να πάρει ότι θέλει χωρίς βοήθεια,αλλά ΝΔ θέλατε τσιφλικάδες...\nδεν θέλουν "μικρούς" αγρότες, είναι καθαρά η ιδεολογία τους, δεν γίνονται τυχαία όλα αυτά. ξαναψηφίστε τους ζώα...\nΕάν δεν βάλετε μυαλό όλοι εσείς που υποστηρίζετε σχήματα που έχουν καταστρέψει την πατρίδα μας τότε χαθήκανε ούτε πράσινος ούτε κόκκινος ούτε μπλε ήλιος, ας κοιτάξουμε επιτέλους τους εαυτούς μας κ όχι τον κάθε ένα που θέλει να φάει εις βάρος μας!!!\n20-05-2022 07:35Αγροτης παλαιού καθεστωτος\nΕγώ που θέλω να επενδύσω και να αγοράσω ένα αλογάκι και ένα γαϊδουράκι μπορώ να ενταχθω;


Βελτιωμένο Πρόγραμμα Δεύτερης Επιχειρηματικής Ευκαιρίας για 3.000 ανέργους.\nτην Δεκεμβρίου 17, 2020\nΒελτιωμένο Πρόγραμμα Δεύτερης Επιχειρηματικής Ευκαιρίας για 3.000 ανέργους με έμφαση στην ψηφιακή οικονομία και στις γυναίκες, ανακοίνωσε ο ΟΑΕΔ, με σχετικό Δελτίο Τύπου.\nΣκοπός του προγράμματος είναι να δοθεί μια δεύτερη ευκαιρία σε όσους διέκοψαν την επιχειρηματική τους δραστηριότητα, να δημιουργήσουν μια νέα επιχείρηση και να επανενταχτούν στην αγορά εργασίας. Η επιχορήγηση διαρκεί 12 μήνες, με 3μηνη δέσμευση και το ποσό επιχορήγησης κυμαίνεται από 12.000 € για ατομική επιχείρηση, έως 24.000 € για επιχείρηση με τρεις δικαιούχους εταίρους. Κατόπιν αίτησης, μετά την ολοκλήρωση της 3μηνης δέσμευσης, η διάρκεια μπορεί να επεκταθεί κατά 12 μήνες και το συνολικό ποσό της επιχορήγησης θα κυμανθεί από 20.000 € έως 36.000 €. Συγκεκριμένα, με σημερινή\nαπόφαση του ΔΣ του Οργανισμού εγκρίθηκαν οι παρακάτω αλλαγές ώστε το πρόγραμμα να γίνει πιο ευέλικτο, ελκυστικό και αποτελεσματικό και να απορροφηθούν ταχύτερα οι υπολειπόμενες 3.000 θέσεις:\nΣτο πρόγραμμα επίσης μπορούν να υποβάλουν αίτηση και άνεργοι πρώην επιχειρηματίες που δεν έχουν\nπροχωρήσει σε νέα έναρξη δραστηριότητας, με την προϋπόθεση ότι μετά την κοινοποίηση της θετικής αξιολόγησης (προέγκριση) του επιχειρηματικού τους σχεδίου από τον ΟΑΕΔ, θα προχωρήσουν στην έναρξη δραστηριότητας σε ΔΟΥ εντός δύο μηνών.


Φιλολογικά και επί παντός...του επιστητού!: Καλάβρυτα, 13 Δεκεμβρίου 1943\nΉταν και τότε 13 Δεκεμβρίου. Πλησίαζαν τα Χριστούγεννα. Όχι χαρούμενα Χριστούγεννα όμως. Πλησίαζαν Χριστούγεννα δύσκολα όπως σήμερα. Δύσκολα γιατί η Ελλάδα βρισκόταν υπό ναζιστική κατοχή. Στα Καλάβρυτα, την όμορφη αχαϊκή κωμόπολη είχαν επισκέψεις. Οι «μουσαφίρηδες» είχαν έρθει πριν 4 μέρες. Ήταν γερμανοί στρατιώτες της 117ης μεραρχίας καταδρομών της Βέρμαχτ.\nΌταν είχαν πρωτοέρθει ο κόσμος φοβήθηκε. Κατάλαβε πως δεν είχαν έρθει για καλό. Οι γερμανοί όμως ήρθαν κι έμειναν ήσυχα με αποτέλεσμα η ανησυχία του κόσμου να περάσει.\nΣτις 13 του μήνα, όμως, οι στρατιώτες ζήτησαν να παρουσιαστούν όλοι οι ενήλικες άνδρες άνω των 14 ετών στο λόφο του Καπή κοντά στην πόλη. Όταν οι άνδρες έφυγαν οι στρατιώτες κλείδωσαν στο σχολείο της πόλης τα γυναικόπαιδα.\nΠάνω στο λόφο περικύκλωσαν τους άνδρες. Ήταν 511 ψυχές. Τους πολυβόλησαν μέχρι θανάτου με μυδραλιοβόλα τελευταίου τύπου. Στη συνέχεια τους έδωσαν τη χαριστική βολή. 499 αθώοι Έλληνες έμειναν για πάντα εκεί. 12 σώθηκαν από θαύμα.\nΣτο σχολείο τα γυναικόπαιδα στάθηκαν «τυχερά». Ένας Αυστριακός στρατιώτης όντας άνθρωπος κι όχι κτήνος όπως οι υπόλοιποι τους άνοιξε τις πόρτες. Σώθηκαν…\nΌταν οι δολοφόνοι έφυγαν οι γυναίκες με τα παιδιά μάζεψαν τα σώματα των ανδρών τους από το λόφο και τα έσερναν μέχρι να τα πάνε να τα θάψουν αφού οι γυναίκες και τα παιδιά δεν είχαν τη δύναμη να σηκώσουν τα πτώματα. Εκείνα τα Χριστούγεννα η δεξιά πλευρά της εκκλησίας ήταν άδεια ενώ στην αριστερή κάθονταν μαυροφορεμένες γυναίκες και παιδιά που έκλαιγαν…\nΣτο λόφο του Καπή βρίσκεται σήμερα ένας τεράστιος σταυρός. Για να μας θυμίζει τους 500 αδικοχαμένους συμπατριώτες μας αλλά και για να μας θυμίζει τι σημαίνει μίσος… Γιατί καμιά απ’όλες τις φυσικές καταστροφές δε μπόρεσε να υπερβεί σε καταστροφικότητα τις καταστροφές που προκάλεσαν οι άνθρωποι. Ή μάλλον τα ανθρωπόμορφα κτήνη….\nΑναρτήθηκε από Βασίλης Παπαγιαννίδης στις Πέμπτη, Δεκεμβρίου 13, 2012


Εκπτώσεις σε ανέργους από το ΚΤΕΛ Θεσσαλονίκης\nΤις εκπτώσεις για ανέργους ανακοίνωσε σήμερα η ΚΤΕΛ Θεσσαλονίκης ΑΕ. Όπως αναφέρεται στη σχετική ανακοίνωση, οι συγκοινωνιακοί φορείς υπεραστικών συγκοινωνιών, δεν αποζημιώνονται για εκπτώσεις σε ανέργους, συνεπώς δεν υπάρχει καμία νομική υποχρέωση παροχής εκπτώσεων σε ανέργους, από τα ΚΤΕΛ.\nα. πρόσφατης Βεβαίωσης Ανεργίας,\nβ. του ισχύοντος αποδεικτικού ανανέωσης της κάρτας ανεργίας και\nγ. της αστυνομικής τους ταυτότητας.\n3. Στις αστικές γραμμές του ΟΑΣΘ, με αριθμό 85,86,89,90,91,92, που εκτελεί το ΚΤΕΛ κατόπιν σύμβασης με τον ΟΑΣΘ, ισχύει η τιμολογιακή πολιτική του ΟΑΣΘ, σύμφωνα με την οποία, η μετακίνηση των ανέργων είναι δωρεάν.\n«Τα παραπάνω δεσμεύουν και ισχύουν ΜΟΝΟ για την εταιρεία ΚΤΕΛ ΘΕΣΣΑΛΟΝΙΚΗΣ Α.Ε., (πορτοκαλί λεωφορεία), που εκτελεί δρομολόγια μόνο στη γραμμή Θεσσαλονίκη - Αθήνα και όχι για όλα τα ΚΤΕΛ. Για τις υπόλοιπες γραμμές, οι επιβάτες θα πρέπει να απευθύνονται στα οικεία ΚΤΕΛ της έδρας του νομού τους», προστίθεται στην ανακοίνωση.


Ένα νέο παυσίπονο στη γέννα που είναι... παλιό - Daily-News.GR\nΈνα νέο παυσίπονο στη γέννα που είναι… παλιό\n26 Ιανουάριος 2015, 01:27\tΥγεία 76 Προβολές\nΕπειδή αρκετές νέες μητέρες στις ΗΠΑ επιλέγουν να αποφύγουν τη χρήση κάθε είδους παυσίπονων στον τοκετό, ένα Κέντρο Υγείας τοκετού στη Μινεσότα επανέφερε στη… μόδα των γεννήσεων ένα σχεδόν ξεχασμένο είδος παυσίπονου, που δεν είναι ακριβώς… παυσίπονο.\nΣυγκεκριμένα προσφέρει τη δυνατότητα στις γυναίκες που αναμένεται να γίνουν μητέρες, αντί για τα κανονικά παυσίπονα φάρμακα, όπως το επισκληρίδιο, να τους χορηγηθεί “αέριο γέλιου” την ώρα του τοκετού, εφόσον επιθυμούν να έχουν μια όσο το δυνατόν πιο “φυσική” γέννα.\nΟρισμένες γυναίκες, ειδικά στις ΗΠΑ, ανησυχούν πολύ για την ασφάλεια των διαδεδομένων παυσίπονων στη γέννα.\nΚαι δεδομένου ότι το υποξείδιο του αζώτου (αέριο γέλιου) έχει χρησιμοποιηθεί ευρέως, ειδικά σε επεμβάσεις οδοντιατρικής, για πολλές δεκαετίες, ήταν αρκετά εύκολο να πειστούν κάποιες γυναίκες στις ΗΠΑ να το δοκιμάσουν.\nΜάλιστα, δεν είναι η πρώτη φορά που στις ΗΠΑ το “αέριο γέλιου” χρησιμοποιείται στον τοκετό, αφού κάτι τέτοιο γινόταν και παλιότερα. Αλλά σταμάτησε αυτή η πρακτική όταν, στη δεκαετία του 1930, αναπτύχθηκε η επισκληρίδιος ένεση.\nΤο υποξείδιο του αζώτου δεν ανακουφίζει σε καμία περίπτωση τον πόνο το ίδιο γρήγορα και αποτελεσματικά όσο μια επισκληρίδιος ένεση. Αυτό οφείλεται σε μεγάλο βαθμό στο ότι το “αέριο γέλιου”, όπως και το οξυγόνο, είναι εισπνεόμενο και πρέπει πρώτα να το επεξεργαστεί ο οργανισμός προτού το μεταβολίσει, ώστε να νιώσει το άτομο τις παυσίπονες επιδράσεις του.\nΕτικέτεςΑΕΡΙΟ ΓΕΛΙΟΥ ΑΕΡΙΟ ΓΕΛΙΟΥ ΣΤΗ ΓΕΝΝΑ ΥΠΟΞΕΙΔΙΟ ΤΟΥ ΑΖΩΤΟΥ\nΠροηγούμενος Τι κάνουν το βράδυ της Κυριακής οι επιτυχημένοι\nΕπόμενο Τα επίσημα αποτελέσματα στο 80% της Επικράτειας\n09 Απρίλιος 2021, 19:00


Πώς να γοητεύσετε έναν άντρα που μόλις γνωρίσατε Πώς να γοητεύσετε έναν άντρα που μόλις γνωρίσατε | Epirusblog.gr | Ιωάννινα Ήπειρος Ελλάδα\nΥπάρχουν αρκετά μυστικά στην επικοινωνία με τους άντρες τα οποία αν γνωρίζατε ή αν τα κάνατε πράξη πραγματικά ο αγαπημένος σας δεν θα ξεκολλούσε από δίπλα σας.\nΔυστυχώς πολλές γυναίκες αδυνατούν να επικοινωνήσουν και να γίνουν κατανοητές από τους άντρες με αποτέλεσμα αυτοί να χάνουν πολύ γρήγορα το ενδιαφέρον τους.\nΠοτέ μην ξεκινάτε ένα ραντεβού λέγοντας «Έχω βαρεθεί να βγαίνω ραντεβού και το μόνο που με ενδιαφέρει είναι να βρω κάποιον 100% έτοιμο για γάμο, με τον οποίο θέλω να κάνω 2 παιδιά και να ζήσω σε ένα σπίτι στην εξοχή».\nΓενικά μην λέτε τίποτα που να υποδηλώνει μονιμότητα και «βαριά» δέσμευση.\nΜην παρατάτε τα ενδιαφέροντα σας. Πολλές γυναίκες έχουν μια ενδιαφέρουσα ζωή, αλλά όταν συναντούν έναν άντρα επικεντρώνονται τόσο πολύ σε αυτόν προσπαθώντας να τον ικανοποιήσουν.\nΤο αποτέλεσμα είναι να απομακρύνονται από τις φίλες, τα ενδιαφέροντά και τη ζωή τους. Αυτό στα μάτια των αντρών δείχνει βαρετό και χάνουν τον ενθουσιασμό τους για εσάς. Αυτό που πρέπει να κάνετε είναι να αποκτήσετε δραστηριότητες που θα σας κάνουν πιο ελκυστικές στον άντρα που θέλετε να σας πλησιάσει.


Η σπουδαία νίκη του Ολυμπιακού επί της Μαρσέιγ, είχε τεράστια σημασία και για τη συνολική βαθμολογία της Ελλάδας στην UEFA, καθώς έδωσε την ευκαιρία στη χώρα μας, να προσπεράσει την Ελβετία και να ανέβει στη...\nΤην Τετάρτη 4 Νοεμβρίου οι πρώτοι αγώνες για τη Β’ φάση του Κυπέλλου ΕΠΣΦ\nΓια την Τετάρτη 4 Νοεμβρίου ορίστηκαν από την Επιτροπή Πρωταθλήματος της ΕΠΣΦ, να διεξαχθούν οι πρώτοι αγώνες για τη Β’ φάση του Κυπέλλου. Όλα τα παιχνίδια θα ξεκινήσουν στις 15:00 και οι επαναληπτικοί θα διεξαχθούν...\nΜε απόφαση του πρωθυπουργού, Κυριάκου Μητσοτάκη δεν θα διεξαχθούν με παρουσία κόσμου οι αναμετρήσεις Ολυμπιακός – Μαρσέιγ και το ΠΑΟΚ – Ομόνοια, εξαιτίας της αύξησης των κρουσμάτων. Tη Δευτέρα (19/10), η Υγειονομική Επιτροπή άναψε το «πράσινο...\nΜοιράστηκαν βαθμούς Λαμία και Παναιτωλικός στο «Αθανάσιος Διακος» το βράδυ της Δευτέρας 19 Οκτωβρίου, στο τελευταίο παιχνίδι που ολοκλήρωσε το πρόγραμμα της 5ης αγωνιστικής της Super League. Κακό το παιχνίδι, δεν βοήθησε σ’ αυτό και η...\nΣε περίπτωση που οι λοιμωξιολόγοι δώσουν τη συγκατάθεσή τους, τότε τα ματς Ολυμπιακός – Μαρσέιγ και ΠΑΟΚ – Ομόνοια θα είναι τα πρώτα που θα φιλοξενήσουν και πάλι κόσμο, λειτουργώντας πιλοτικά για τα επόμενα. Έτοιμη να...


Σεξ και Αριστερά | ΔΙΚΤΥΟ ΕΛΛΗΝΩΝ ΣΥΝΤΗΡΗΤΙΚΩΝ\nΣεξ και Αριστερά\nΗ σεξουαλική απελευθέρωση αποτέλεσε και αποτελεί ένα από τα επιτυχημένα project της Νέας Αριστεράς. Η πολιτική ορθότητα κατάφερε και έδωσε όλα τα απαραίτητα βέλη στην φαρέτρα των υποστηρικτών της αποδόμησης και της μετάλλαξης της Παραδοσιακής οικογένειας και την Εθνικής κοινωνίας. Φεμινισμός, Πατριαρχία, καταπιεσμένες σεξουαλικά γενιές, ψυχανάλυση και μια σειρά από ορολογίες που επέτρεψαν ή δημιουργήθηκαν μέσα από ένα παιχνίδι λέξεων για να επικρατήσει το αφήγημα του πολιτιστικού μαρξισμού.\nΟ πολιτιστικός μαρξισμός κατάφερε να απογυμνώσει την σεξουαλική επαφή από την ηθική και την μεταφυσική της υπόσταση και την καθοδήγησε ενδελεχώς σε μια ξεκάθαρα σαρκική/βιολογική πράξη. Η αίσθηση «δεσίματος» ανάμεσα στους δυο εραστές στην σημερινή εποχή περιορίζεται σε όρους όπως ‘’sex friends’’ , ‘’one night stand’’ ή ‘’friends with benefits’’, όμως η πτώση της σεξουαλικότητας στο επίπεδο της κτηνώδους συμπεριφοράς και της ανικανότητας ικανοποίησης των επιθυμιών, θα πρέπει αν θεωρηθεί δεδομένη.\nΣύμφωνα με την Νέα Αριστερά, στα πλαίσια του προοδευτισμού και του εκσυγχρονισμού, το πορνό και το γυμνό περιεχόμενο των εντύπων, ιστοσελίδων κλπ, ενημερώνουν, βοηθούν και απομακρύνουν το άτομο από τα ταμπού. Χιλιάδες νέοι όμως, που παρακολουθούν πορνό καταλήγουν να μην μπορούν να ικανοποιηθούν από τους/τις συντρόφους τους, τα ποσοστά εξαρτωμένων από το πορνό αυξάνονται και ζευγάρια καταλήγουν σε συναντήσεις ανταλλαγής συντρόφων ακριβώς διότι ο βομβαρδισμός του μέσου ατόμου με πορνογραφικό υλικό, οδηγεί τον οργανισμό στο να επιθυμεί κάτι περισσότερο. Οι περισσότεροι ξέρουν ακριβώς πώς γίνεται το σεξ πριν καν δουν γυμνό έναν σεξουαλικό σύντροφο. Το πρόβλημα όμως βρίσκεται στο ότι ο ανθρώπινος οργανισμός δεν λειτουργεί έτσι, δεν μπορεί να αντέξει το «ακόμα περισσότερο». Ενώ λοιπόν το πορνό διαφημίστηκε ως η μεγάλη επιτυχία του κινήματος της σεξουαλικής απελευθέρωσης και της ικανοποίησης των ατομικών επιθυμιών (που «απελευθερώθηκαν από την Πατριαρχία» κλπ), το οποίο θα μόρφωνε τις μάζες πάνω στο σέξ, καταλήγει να είναι μέρος του προβλήματος. Μάλιστα η πρόσβαση στο πορνό είναι τόσο εύκολη που σε όλο τον Δυτικό κόσμο συμβαίνουν χιλιάδες ατυχήματα, χάνονται χιλιάδες ώρες εργασίας και διακινούνται τεράστια κεφάλαια, απλά και μόνο διότι μπορεί κάποιος να δει πορνό 24/7 οπουδήποτε και αν βρίσκεται!\nΗ κατανάλωση σκευασμάτων ερεθισμού και σεξουαλικής διέγερσης αυξάνεται στις νεαρές ηλικίες και όσο περνούν τα χρόνια η βιομηχανία του πορνό παράγει ολοένα και σκληρότερα προϊόντα. Ο μιμητισμός που προκαλούν αυτές οι ταινίες καθώς και οι πορνογραφικού περιεχομένου διαφημίσεις προϊόντων, τα κινηματογραφικά πρότυπα κλπ, οδηγούν ολοένα και περισσότερο στην διάρρηξη των σεξουαλικών σχέσεων, στην διάλυση των ερωτικών επαφών και συναισθηματικών δεσμών, στην καταστροφή οικογενειών και στην δημιουργία ψυχολογικών προβλημάτων αφού “κανείς” δεν μπορεί να ικανοποιήσει ή να ικανοποιηθεί. Εξ ου και οι εκατοντάδες χιλιάδες νεαρές γυναίκες και νεαροί άντρες που προσπαθούν με κάθε μέσο να δείξουν την σεξουαλικότητα τους μέσω των social networks, του επιπόλαιου σεξ, του ομαδικού σεξ κλπ.\nΣτις ΗΠΑ, την Μέκκα της πορνογραφίας, οι άλλοτε υποστηρικτές της βιομηχανίας, κυρίως Φεμινίστριες και υπέρμαχοι της σεξουαλικής διαπαιδαγώγησης, στρέφουν τα βέλη τους πλέον ενάντια στην βιομηχανία του σεξ, διότι οι ταινίες αυτές μετατρέπουν τις γυναίκες σε αντικείμενο. «Sexual objectification» είναι ο όρος τον οποίο χρησιμοποιούν, και μάλλον έχουν δίκιο ανεξάρτητα αν δεν αντιλαμβάνονται πως είναι δικό τους σφάλμα. Έχουμε μια βιομηχανοποίηση της σεξουαλικής επαφής, της σεξουαλικής επιθυμίας και μια απομυθοποίηση της όλης διαδικασίας. Επιπρόσθετα χιλιάδες ιστοσελίδες αναζητούν κοπέλες κάτω των είκοσι ετών και άνω των δεκαοχτώ ετών, για να πρωταγωνιστήσουν σε ταινίες με παχυλές οικονομικές αποζημιώσεις. Θα μπορούσε κανείς να ισχυριστεί πως ανάμεσα σε δυο συναινούντες ενήλικες, το σεξ μπορεί να είναι προϊόν εμπορικής συνδιαλλαγής. Όμως αν ένας Παραδοσιοκράτης ή Συντηρητικός καταγγείλει το ανώριμο της ηλικίας μια δεκαεννιάχρονης κοπέλας ή την κατάπτωση της σεξουαλικής πράξης σε οικονομικό προϊόν, τότε είναι οπισθοδρομικός. Οξύμωρο αλλά οι ίδιοι κύκλοι (και κυρίως οι Φεμινίστριες) που προωθούσαν όπως είπαμε την πορνογραφία, παρεμβαίνουν και ζητούν να παύσει η συμμετοχή κοριτσιών, που μόλις έκλεισαν τα δεκαοχτώ, σε τέτοιες ταινίες διότι είναι ανώριμες παρουσιαζόμενοι ως προοδευτικοί! Δύο μέτρα και δύο σταθμά.\nΗ αποπομπή της σεξουαλικής ηθικής και μεταφυσικής από την σεξουαλική πράξη χρειάστηκε ως εργαλείο τον επιστημονισμό. Ο τελευταίος απομάκρυνε την Αριστοτέλεια τελεολογία και ασχολείται μόνο με όλες τις επιστημονικά μετρήσιμες πτυχές της ζωής. Αποτελεί εργαλείο ενός Υπερασιοναλισμού. Οι ανθρώπινες αξίες και σχέσεις όμως δεν επιδέχονται μέτρησης και αυτό οδήγησε σε ότι αφορά το σεξ, στην κτηνώδη συμπεριφορά και ζωοποίηση της σεξουαλικότητας. Όμως η νέο-μαρξιστική σεξουαλική απελευθέρωση οδηγεί στην αμφισβήτηση και την απόρριψη των σεξουαλικών ρόλων αφού πλέον η εναλλαγή ρόλων ανάμεσα σε έναν άντρα και μια γυναίκα θεωρείται απλά σεξουαλικό παιχνίδι. Αυτό με την σειρά του επιφέρει την πολυπόθητη εξίσωση και δημιουργεί την καλούμενη ως “Ανδρόγυνη Τάξη Πραγμάτων”. Τα άτομα δεν διαθέτουν καμία μορφή σεξουαλικής ιεραρχίας, τελετουργίας, ηθικής, πειθαρχίας ή ρόλων και είναι έτοιμα να επαναστατήσουν και σε άλλους τομείς της ζωής με στόχο την απόρριψη του Πατριαρχικού μοντέλου και της Παραδοσιακής κοινωνίας. Κάθε μορφή δομής καταρρίπτεται υποσυνείδητα.\nΦυσικά για την Συντηρητική σκέψη τα παραπάνω ήταν και είναι αναμενόμενα να συμβούν από την στιγμή που όπως προαναφέρθηκε απογυμνώθηκε το σέξ από το μυστήριο, την άγνοια, την αναμονή, την προσμονή, τους ηθικούς κανόνες και την πειθαρχία. Ο Συντηρητικός Κολομβιανός φιλόσοφος Gomez Davila, θεωρεί πως η σεξουαλική απελευθέρωση «απελευθερώνει» από τα σεξουαλικά ταμπού, για να αποπροσανατολίσει από τα πραγματικά ταμπού. Είναι δηλαδή μια διαδικασία κοινωνικής τεχνολογίας η οποία εφαρμόζεται έχοντας έναν τρίτο στόχο. Βιολογικά το σεξ αποτελεί αποτέλεσμα της εξελικτικής διαδικασίας με στόχο την αναπαραγωγή ή κατά την Χριστιανική αντίληψη είναι Θεία Ευλογία και αφορά ένα ζεύγος. Προφανώς μπορεί να γίνει και για απόλαυση όμως η συζήτητση περί ύπαρξης ορίου και να υπόκειται σε ηθικούς κανόνες απουσιάζει. Η δήθεν απελευθέρωση από το σεξ το μόνο που επιτυγχάνει είναι να απομακρύνει το άτομο από την συναίσθηση που είναι απαραίτητη για την ισορροπημένη ψυχολογικά εξέλιξη του ατόμου.\nΗ σεξουαλική απελευθέρωση υπόκειται στην Αριστερίστικη άποψη περί «υπεροχής της επιλογής» όμως το πρόβλημα δεν βρίσκεται στο αν έχει κανείς το δικαίωμα να το επιλέξει. Το ζήτημα βρίσκεται στο γιατί να το επιλέξει; Η ηθική στο σέξ έχει ως στόχο την συντήρηση της εσωτερικής ισορροπίας του ατόμου και της πνευματικής ολοκλήρωσης των δύο ατόμων που συνευρίσκονται. Της επιδίωξης για αναζήτηση βαθύτερων χαρακτηριστικών του άλλου στα οποία μπορεί να προστεθεί η σεξουαλική επαφή, ως έμπρακτη αναγνώριση της αξίας του άλλου. Η σεξουαλική ουτοπία την οποία υπόσχεται η Αριστερά με την νεωτερική της άποψη, οδήγησε σε σεξουαλικές διαταραχές και όχι σε σεξουαλική ισορροπία.\nΤο σεξ δεν μπορεί να θεωρηθεί μετρήσιμη πράξη ή άνευ κανόνων διότι δεν αποτελεί στείρα βιολογική διεργασία ή τεχνητό κατασκεύασμα, μα στοιχείο κοινωνικής συμπεριφοράς και επαφής, αντικείμενο ψυχολογικής και πνευματικής υγείας και διαύγειας, αποτέλεσμα της ίδιας της φυσικής εξελεγκτικής διεργασίας ή ακόμα και Θεία διαδικασία. H ηθική στο σεξ αποτελεί ρυθμιστικό παράγοντα στα ανωτέρω τα οποία εν τέλει αποτελούν και στοιχείο του πολιτισμού μας. Όσο πιο ουσιαστική είναι η σεξουαλική συμπεριφορά, τόσο μεγαλύτερη είναι και η ευχαρίστηση των δύο ατόμων, τα οποία επιτυγχάνουν μετά από την προσωπική τους προσμονή μια ηδονή μεγαλύτερη από την αναμενόμενη, καθότι το μυστήριο και η κουλτούρα της σεξουαλικής νοηματοδότησης οδηγούν στην πνευματική και ψυχική ικανοποίηση, η οποία προστίθεται στην βιολογική. Κατά τον Βρετανό συντηρητικό φιλόσοφο Roger Scruton η σεξουαλική επιθυμία αποτελεί αντικείμενο με το οποίο οι σημερινοί φιλόσοφοι αρνούνται να καταπιαστούν (Roger Scruton, Sexual Desire), αυτό επιτρέπει στην προπαγάνδα της σεξουαλικής απελευθέρωσης να ποδηγετεί τα σεξουαλικά ήθη και έθιμα.\nΠροηγούμενο άρθροTο Σημαντικό Ζήτημα της Πρώτης Κατοικίας\nΕπόμενο άρθροΗ πολιτική ορθότητα ψόφησε στο Παρίσι


Σούπερ Λίγκα: Κανονικά το ΟΦΗ-ΠΑΣ Γιάννινα\nΠαρασκευή, 20 Μαρτίου 2015 17:34\nΦωτογραφία αρχείου από προηγούμενο αγώνα του ΟΦΗ με τον ΠΑΣ Γιάννινα.\nΠαναθηναϊκός: Εκτίει με Βέροια ο Μπεργκ 20/03/2015 16:29\nΟλυμπιακός: Ενισχυμένος με Κέρκυρα 20/03/2015 15:47\nΠΑΟΚ: Δύο εβδομάδες εκτός Ρατς και Ρικάρντο Κόστα 19/03/2015 20:33\nΦήμες αποδείχθηκαν τα σενάρια περί αποχώρησης του ΟΦΗ από το πρωτάθλημα της Σούπερ Λίγκας.\nΗ αυριανή προγραμματισμένη εντός έδρας αναμέτρηση με τον ΠΑΣ Γιάννινα, για την 29η αγωνιστική, θα διεξαχθεί κανονικά στο «Γεντί Κουλέ», παρά τα τεράστια οικονομικά προβλήματα που αντιμετωπίζουν οι Κρητικοί.\nΣτα τελευταία παιχνίδια ο ΟΦΗ κατεβαίνει με 13-14 παίκτες, με αποτέλεσμα να γνωρίζει απανωτές και ενίοτε… βαριές ήττες, που σε συνδυασμό με την αφαίρεση βαθμών η οποία του επιβλήθηκε πρόσφατα (δύο φορές) λόγω χρεών, έχουν φέρει την ομάδα του Ηρακλείου στην προτελευταία θέση και σχεδόν με τα δύο πόδια στη Β΄ Εθνική.\nΣτην τελευταία συζήτηση που είχαν οι παίκτες με το Νίκο Αναστόπουλο εξέφρασαν τον προβληματισμό τους για το γεγονός ότι δεν υπάρχει… φως στον ορίζοντα, παρ’ όλα αυτά διαβεβαίωσαν τον προπονητή τους ότι θα αγωνιστούν κανονικά στο αυριανό παιχνίδι (15:00).\nΣΟΥΠΕΡ ΛΙΓΚΑ 2014-2015 ΟΦΗ ΠΑΣ ΓΙΑΝΝΙΝΑ


Ελληνικές Κότες: Μυστικα επιλογής γονιμοποιημένων αυγών και συμβουλές για μια επιτυχημένη εκκόλαψη\nΜυστικα επιλογής γονιμοποιημένων αυγών και συμβουλές για μια επιτυχημένη εκκόλαψη\nΜυστικα επιλογής γονιμοποιημένων αυγών και συμβουλές για μια επιτυχημένη εκκόλαψη!\nΌλοι σχεδόν όσοι ασχολούνται με διάφορα πτηνά δεν αποφεύγουν τον πειρασμό να εκκολάψουν τα αυγά από τα διάφορα είδη που εκτρέφουν. Αρκετά είδη με τις κατάλληλες συνθήκες κλωσάνε τα αυγά τους και εκτρέφουν τους νεοσσούς τους, άλλα με επιτυχία και άλλα όχι. Έτσι είναι αναπόφευκτη η χρήση εκκολαπτικών μηχανών. Οι εκκολαπτικές μηχανές χρησιμεύουν για την δημιουργία των ιδανικών συνθηκών που επιτρέπουν στα γονιμοποιημένα αυγά να συνεχίσουν την εμβρυϊκή τους ανάπτυξη που έχει ήδη αρχίσει πριν την ωοτοκία, μέχρι την εκκόλαψη του νεοσσού.\nΓια να έχουμε άριστη εκκόλαψη τα αυγά δεν πρέπει να αποθηκεύονται πλέον των 6-7 ημερών από την ωοτοκία. Εάν χρησιμοποιήσουμε αυγά που έχουν αποθηκευτεί για παραπάνω από 7 ημέρες, τότε υπάρχει μεγάλη πιθανότητα να συμβούν τα εξής:\nΣχετικά με τα κλούβια αυγά, υπάρχει μεγάλη πιθανότητα να εκραγούν μέσα στην εκκολαπτική μηχανή με αποτέλεσμα να βρωμίσουν και τα καλά αυγά αλλά και το εσωτερικό της μηχανής που χρειάζεται άμεση επέμβαση, καλό καθαρισμό και απολύμανση. Φρέσκα αυγά συνεπάγονται κανονικότερη εκκόλαψη και υγιέστερους νεοσσούς. Υπάρχουν και εκκολαπτικές μηχανές με πολύ μεγαλη χωρητικότητα 200-400 αυγά, αλλά τα μεγέθη 40 είναι αρκετά ικανοποιητικά για έναν ερασιτέχνη.\nΕτικέτες Εκκόλαψη, Κλωσσομηχανή


Veto τώρα : Ανιχνεύσεις\n22/9/20\t| 5\t| 21\t| 765 εμφανίσεις\nΗ Αθήνα και η Λευκωσία οφείλουν να θέσουν veto σε οποιαδήποτε απόφαση που δε θα περιλαμβάνει κυρώσεις κατά της Τουρκίας, στην προσεχή Σύνοδο Κορυφής της ΕΕ (24-25 Σεπτεμβρίου). Veto για τυχόν κυρώσεις στη Λευκορωσία. Veto για την επικαιροποίηση της τελωνιακής συμφωνίας ΕΕ-Τουρκίας. Veto για την κατάργηση της βίζας των Τούρκων που ταξιδεύουν στην Ένωση. Veto σε οποιαδήποτε προενταξιακή οικονομική βοήθεια στην Τουρκία. Πρέπει να θέτουν ένα διαρκές veto αν δε θέλουν, με τη βοήθεια της μεσολαβούσης Γερμανίας, να γίνουν «μεζές» στο τραπέζι του Ερντογάν.\nΣε στενή συνεργασία Αθήνα και Λευκωσία, οφείλουν να διακηρύξουν ότι η αποχώρηση του Ορούτς Ρέϊς από την υφαλοκρηπίδα του Καστελόριζου αποτελεί έναν τακτικό ελιγμό τελείως ανεπαρκή προκειμένου ν’ αρχίσει ένας ελληνοτουρκικός διάλογος. Να προτάσσουν ότι το Γιαβούζ και το Μπαρμπαρός εξακολουθούν να «ασελγούν» στην κυπριακή ΑΟΖ. Οι δύο κρατικές οντότητες του ελληνικού έθνους οφείλουν να θέσουν τη διαχρονική ατζέντα τους που να περιλαμβάνει μεταξύ άλλων :\nΆρση του casus belli, από την τουρκική Εθνοσυνέλευση, σε περίπτωση επέκτασης των ελληνικών χωρικών υδάτων στα 12 ν.μ.\nΠαύση των παραβιάσεων του εναέριου χώρου των 10 ν.μ. και των υπερπτήσεων πάνω από τα ελληνικά νησιά.\nΑναγνώριση από την Τουρκία της αδιαμφισβήτητης ελληνικής κυριαρχίας επί όλων των νησιών και βραχονησίδων του Αιγαίου Πελάγους.\nΚατάργηση του τουρκολιβυκού Συμφώνου οριοθέτησης των θαλασσίων ζωνών.\nΟριοθέτηση της ελληνοτουρκικής ΑΟΖ σύμφωνα με το Διεθνές Δίκαιο της Θάλασσας, με βάση τη μέση γραμμή και με πλήρη επήρεια όλων των ελληνικών νησιών, του Συμπλέγματος της Μεγίστης συμπεριλαμβανομένου.\nΑναγνώριση από την Τουρκία της Κυπριακής Δημοκρατίας και άρση της αναγνώρισης της παράνομης αυτοαποκαλούμενης «Τουρκικής Δημοκρατίας της Βόρειας Κύπρου – ΤΔΒΚ».\nΆμεση παύση των παραβιάσεων, με ερευνητικά και γεωτρύπανα, της κυπριακής ΑΟΖ.\nΑποχώρηση των τουρκικών κατοχικών στρατευμάτων από την Κύπρο.\nΑποχώρηση όλων των εποίκων από την κατεχόμενη ζώνη της Βόρειας Κύπρου.\nΤότε και μόνο τότε μπορεί να υπάρξουν συνομιλίες Ελλάδας και Κύπρου, από κοινού, με την Τουρκία. (Βλέπε σχετικό άρθρο στις 18-8-20 : «Ελληνική και τουρκική ατζέντα» στο www.ellinikiantistasi.gr).\nΜε την προσωρινή αποχώρηση τους Ορούτς Ρέϊς η ελληνική κυβέρνηση φαίνεται πρόθυμη να πέσει στην παγίδα. Είναι έτοιμη να αποδεχτεί τη μη επιβολή κυρώσεων, με την αυταπάτη της αποκλιμάκωσης και της ειρηνικής επίλυσης των διαφορών. Είναι έτοιμη να δώσει πιστοποιητικό νομιμότητας, μέσω των διαβουλεύσεων, στις νεοθωμανικές διεκδικήσεις της Άγκυρας. Είναι έτοιμη να εγκαταλείψει, για μια ακόμη φορά, μόνη την Κυπριακή Δημοκρατία, διασπώντας το εθνικό μέτωπο. Στο Συμβούλιο Εξωτερικών Υποθέσεων της ΕΕ (21/9) μόνη η Κύπρος εξέφρασε τη διαφωνία της για επιβολή κυρώσεων κατά της Λευκορωσίας χωρίς ταυτόχρονες κυρώσεις κατά της Τουρκίας. Διπλωματικές πηγές δήλωσαν ότι «ένας κόκκος άμμου» εμποδίζει την ευρωπαϊκή ομοφωνία!\nΗ ελληνική κυβέρνηση δε φαίνεται διατεθειμένη να δυσαρεστήσει το Βερολίνο, τις Βρυξέλλες και τους συμμάχους τους, ούτε το ΝΑΤΟ. Δε φαίνεται αποφασισμένη να επενδύσει στη συμπαράσταση της Γαλλίας, της Αυστρίας και πιθανώς άλλων χωρών. Δεν πολυενδιαφέρεται για την αξιοπιστία του Ελληνισμού. Στην επόμενη τουρκική πρόκληση, που θα έλθει πολύ σύντομα, θα είναι τελείως μόνη και τότε θα μας φταίνε οι σύμμαχοι. Αλλά κανείς δε συμμαχεί με κάποιον, που στο πεδίο της μάχης ψάχνει να βρει δικαιολογία (π.χ. Ορούτς Ρέϊς) για να φύγει.\nΟι κυρώσεις που για μήνες επεξεργάζεται η ΕΕ είναι αστείες, αφορούν λίγα φυσικά πρόσωπα και κάποιες εταιρείες όχι τον επιδρομέα, δηλαδή, το τουρκικό κράτος. Αλλά, έστω και αυτές, θα είναι ένα πρώτο διστακτικό βήμα. Γιατί αναγνωρίζεται η παρανομία και η Τουρκία χαρακτηρίζεται μη συνεργάσιμη-φιλική χώρα.\nΟ ελληνοτουρκικός διάλογος, όσο χρόνο κι αν διαρκέσει, δεν πρόκειται να λύσει τις αγεφύρωτες διαφορές μεταξύ των δύο χωρών. Είναι τόσο μαξιμαλιστικές οι διεκδικήσεις της Τουρκίας που καμιά ελληνική κυβέρνηση, όσο ενδοτική και ετεροπροσδιορισμένη κι αν είναι, δεν μπορεί να τις κάνει, έστω και εν μέρει, αποδεκτές. Το μόνο που θα επιτύχει ο διάλογος είναι η μη επιβολή κυρώσεων από την ΕΕ, η συνεχής διολίσθηση των ελληνικών γραμμών αντίστασης και η κατοχύρωση των τουρκικών θέσεων. Ότι ακριβώς γίνεται με τον ενδοκοινοτικό διάλογο, επί 46 χρόνια, στην Κύπρο.\nΤο κυρίαρχο πολιτικό σύστημα στην Αθήνα και τη Λευκωσία δε θέλει να αντιληφτεί ότι ο χρόνος εργάζεται για την Άγκυρα. Τι περιμένουν; Να ισχυροποιηθεί περισσότερο η Τουρκία; Να ναυπηγήσει την πρώτη φρεγάτα της; Να καταστήσει επιχειρησιακό το πρώτο μίνι αεροπλανοφόρο της «Anadolou»; Να αποκτήσει τα γερμανικά υποβρύχια 214 για να εξισορροπήσει τη σημερινή ελληνική υπεροχή; Ή μήπως να αποκτήσει την πρώτη πυρηνική βόμβα της;\nΓιατί με τις ατελέσφορες συζητήσεις της δίνουν χρόνο;\nΌσος χρόνος κι αν δοθεί πάντως, το «θηρίο» δεν πρόκειται να εξημερωθεί, αντίθετα θα γίνει πιο ισχυρό και άρα πιο αιμοβόρο. Ο Ελληνισμός χρειάζεται ηγεσία, με εθνικό όραμα, που θα προετοιμάσει την άμυνά του στην αναπόφευκτη τελική σύγκρουση που έρχεται.\n«Κουβέντα και διαπραγματεύσεις για το τι είναι σωστά και δίκαιο γίνονται μόνο μεταξύ ισοδύναμων, αλλιώς ο ισχυρότερος επιβάλλει αυτά που η ισχύς του επιτρέπει να επιβάλλει, ο δε αδύναμος υπομένει αυτά που η αδυναμία του τον αναγκάζει να αποδέχεται» Θουκυδίδης (Διάλογος Αθηναίων – Μηλίων).\nΑπό καιρό γράφεται για την ευκαιρία τού βέτο, που δεν πρέπει να πάει χαμένη. Δυστυχώς, για την περίπτωση αυτή δεν ισχύει το “επανάληψις μήτηρ μαθήσεως”. Κι ενώ η Κύπρος φαίνεται να κινείται στην σωστή κατεύθυνση, εκφράζονται φόβοι ότι η Ελλάδα δεν θ’ ακολουθήσει. Δεν φτάνουν οι συστάσεις· από τέτοιες χορτάσαμε πια. Δεν έχομε τις κατάλληλες κυβερνήσεις, οι οποίες θα σηκώσουν ανάστημα. Στα πιο κρίσιμα χρόνια μετά την Μεταπολίτευση, πέσαμε στις χειρότερες κυβερνήσεις. Δυστυχώς!\nΡΩΤΗΣΤΕ ΠΡΩΤΑ ΤΟΝ ΜΑΑΣ ΚΑΙ ΤΗΝ ΜΕΡΚΕΛ!!!!ΥΠΑΡΧΕΙ ΕΛΛΗΝΙΚΗ ΚΥΒΕΡΝΗΣΗ ΑΡΑΓΕ!!\nας είμαστε ρεαλιστές. Εάν δεν ρωτήσουμε την Μέρκελ για τα ελληνοτουρκικά, οφείλουμε να πάψουμε να τους ρωτάμε και για τα οικονομικά μας αδιέξοδα.\nΥπάρχουν χώρες, όπως η Ουγγαρια, οι οποίες δεν υποχωρούν πίσω από τις κόκκινες γραμμές τους, διότι έχουν ακόμη τέτοιες.\nΔεν υφίσταται θέμα να ρωτήσομε κάποιον για κάτι. Η ανάρτηση είναι σαφής. Και ούτε ρωτούμε την Μέρκελ για τα “οικονομικά μάς αδιέξοδα” (sic), διότι μάλλον δεν θα είναι καλός σύμβουλος, αφού η Γερμανία αρνείται να πληρώσει τα χρέη της στην Ελλάδα.\nΌσον αφορά στα ελληνοτουρκικά, ήταν μέγιστο λάθος τής Αθήνας να δεχτεί την διαμεσολάβηση τής Γερμανίας, η οποία είναι σαφώς τουρκόφιλη και καθόλου αμερόληπτη.\nΑυτό με τα γερμανικά χρέη είναι ίσως ο μεγαλύτερος μεταπολεμικός μύθος στην ελληνική κοινωνία. Καταρχάς, εάν τίθεται τέτοιο ζήτημα, το θέτεις μόνιμα και όχι μόνο όταν θέλεις να εκβιάσεις εξελίξεις (π.χ. είσοδός μας στην ΕΟΚ, χρεοκοπία και το… πιστόλι στο τραπέζι κ.ο.κ.).\nΚαι βέβαια ρωτάμε την Μέρκελ για τα οικονομικά μας αδιέξοδα. Όλα αυτά τα χρόνια που έχουμε χρεοκοπήσει αλλά μας κρατάνε όρθιους (όχι φυσικά από φιλευσπλαχνία).\nΌροι όπως φίλος, εχθρός στην διεθνή πολιτική σκηνή στερούνται νοήματος. Οι Γερμανοί έχουν συμφέροντα στην και με την τουρκία. Είναι άστοχο να περιμένουμε να τα θυσιάσουν για να εξυπηρετήσουν τα δικά μας.\nΑυτό σού έμαθαν στην Γερμανία, αυτό λες, αβασάνιστα κι εντελώς επιπόλαια, χωρίς να έχεις καθόλου, ως φαίνεται, υπ’ όψιν σου το θέμα. Υπάρχει αρκετή βιβλιογραφία, για να ενημερωθείς.\nΔεν μάς κράτησε η Γερμανία ορθούς (ξανά sic) όλα αυτά τα χρόνια που έχομε χρεοκοπήσει. Απλώς παπαγαλίζεις την γερμανική προπαγάνδα.\n“Όροι όπως φίλος, εχθρός στην διεθνή πολιτική σκηνή στερούνται νοήματος. Οι Γερμανοί έχουν συμφέροντα στην και με την τουρκία. Είναι άστοχο να περιμένουμε να τα θυσιάσουν για να εξυπηρετήσουν τα δικά μας”\nΑκριβώς γι αυτό δεν έπρεπε να δεχτούμε την Γερμανία σαν διαμεσολαβητή στα ελληνοτουρκικά. Είπα κάτι διαφορετικό εγώ; Αν ναι, τι/πού;\nΈνα τελευταίο: Σημείωσε ότι η Ιταλία, σε διάφορα χρονικά διαστήματα και μέχρι τα μέσα τής δεκαετίας τού ’60, εξόφλησε τα δικά της χρέη προς την χώρα μας.\nΥπάρχει μια βασική διαφορά ανάμεσα στην Γερμανία και την Ιταλία. Η Ιταλία παρέμεινε ανεξάρτητη και σχεδόν ακέραια μετά τον πόλεμο. Σε αντίθεση με αυτήν, το σημερινό στάτους της Ομοσπονδιακής Δημοκρατίας της Γερμανίας καθορίζεται έμμεσα από τα συμβόλαια ανάμεσα στις… δυο Γερμανίες και τους 4 βασικούς νικητές τα οποία υπογράφηκαν το 1990, ώστε να μπορεί να προσχωρήσει η Γερμανική Λαϊκή Δημοκρατία στην Ομοσπονδιακή Δημοκρατία της Γερμανίας. Σε αυτά τα συμβόλαια, τα οποία ρυθμίζουν τις συνοριακές μεταβολές (κυρίως υπερ της Πολωνίας και κατ’ επέκταση της Ρωσίας) χωρίς κάλυψη από το διεθνές δίκαιο, αναφέρεται ρητά ότι η Ομοσπονδιακή Δημοκρατία της Γερμανίας, από τότε και στο εξής, δεν οφείλει καμία πολεμική αποζημίωση. Επειδή λοιπόν έχω ασχοληθεί κι εγώ με το συγκεκριμένο ζήτημα μπορώ να σου πώ, ότι τις αποζημιώσεις θα μπορούσαμε με την ίδια λογική να τις ζητήσουμε από τους Πολωνούς ή τους Ρώσους, ακόμη και από τους Αμερικανούς, οι οποίοι απάλλαξαν την Γερμανία από τις οφειλές της προς τρίτα κράτη, χωρίς να ρωτήσουν κανέναν και κυρίως αυτά τα κράτη.\nΣτο θέμα της χρεοκοπίας, μάλλον ένας από τους δυο μας ζούσε επί τρόικα σε άλλον πλανήτη. Εγώ πάντως έβλεπα τουλάχιστο μονίμως ότι δεν υπήρχε καμία απόφαση στο υπουργείο οικονομικών η οποία να μην ελεγχόταν από την Γερμανία.\nΔεν το γνωρίζεις το θέμα των <a href=https://www.kathimerini.gr/society/826696/oi-germanikes-apozimioseisγερμανικών αποζημιώσεων κι εν τούτοις επιμένεις.\nΤριών ειδών χρέη έχει η Γερμανία προς την Ελλάδα:\nα) Την αποπληρωμή τού αναγκαστικού κατοχικού δανείου. Τέτοιο δάνειο πήρε και από την Γιουγκοσλαβία και την Πολωνία, αλλά εκεί το τακτοποίησε το 1956 και 1971 αντιστοίχως. Η συμφωνία 4+2 δεν έχει σχέση με το θέμα(*). Πιάσε να ενημερωθείς, διότι είσαι εντελώς άσχετος. Το οφειλόμενο ποσό έχει υπολογισθεί στα € 49 εκατομμ., μαζί με τούς τόκους υπερημερίας, οι οποίοι υπολογίζονται από την 26η Σεπτεμβρίου 1944, ημέρα καταβολής τής τελευταίας δόσης επιστροφής. 16 ημέρες μετά οι Γερμανοί αποχώρησαν από την Αθήνα κι έκτοτε δεν κατέβαλαν άλλη δόση. Το χρέος των είναι απαράγραπτο, βασίζεται σε έγγραφα και είναι αδιαπραγμάτευτο. Το ερώτημα είναι γιατί εδώ κι 70 χρόνια καμμία ελληνική κυβέρνηση δεν έχει προσφύγει δικαστικά, ενώ υπάρχει και το προηγούμενο τής Πολωνίας και Γιουγκοσλαβίας. Δεν απαιτείται προσφυγή σε ειδικό δικαστήριο. Οποιοδήποτε κανονικό δικαστήριο τού κόσμου επιδικάζει αποδεδειγμένη οφειλή στον δικαιούχο.\nβ) Πολεμικές Επανορθώσεις: Οφείλει προς την Ελλάδα να επανορθώσει τις υλικές ζημίες που τις προξένησε. Το ποσό έχει καθοριστεί, αλλά είναι διαπραγματεύσιμο. Σε περίπτωση μη συμφωνίας, αρμόδιο το ΔΔΧ κι εν συνεχεία, αν η Γερμανία δεν συμμορφωθεί, το ΕΔΑΔ.\nγ) Πολεμικές Αποζημιώσεις: Αυτές αφορούν στο έμψυχο υλικό, δηλαδή στους φόνους και λοιπές θηριωδίες, που διέπραξε ο γερμανικός στρατός και καταβάλλονται από κράτος (Γερμανία) προς ιδιώτες. Γίνονται ενέργειες και προς την κατεύθυνση αυτήν.\n(*) Η Συμφωνία 2+4 αφορά τις δύο Γερμανίες και τούς 4 Συμμάχους. Η Ελλάδα δεν έχει εξουσιοδοτήσει κανέναν να την εκπροσωπήσει και ούτε ασφαλώς δεσμεύεται απ’ αυτήν. Οι απατεώνες Γερμανοί έχουν χρησιμοποιήσει τα πλέον απίθανα επιχειρήματα για να μην πληρώσουν, όπως έκαμαν οι Ιταλοί, που όπως είδες δεν έχει σημασία αν έμειναν ανεξάρτητοι, ή δεν ξέρω τι άλλο.\nΖητώ συγγνώμη για τον πρώτο σύνδεσμο, αλλά νομίζω ότι μπορείς να τον διαβάσεις. Η ιστοσελίδα δεν διαθέτει προεπισκόπηση και συμβαίνουν αυτά.\n“Στο θέμα της χρεοκοπίας, μάλλον ένας από τους δυο μας ζούσε επί τρόικα σε άλλον πλανήτη. Εγώ πάντως έβλεπα τουλάχιστο μονίμως ότι δεν υπήρχε καμία απόφαση στο υπουργείο οικονομικών η οποία να μην ελεγχόταν από την Γερμανία”\nN’ απαντήσω κι εδώ. Σημαίνει αυτό ότι η Γερμανία “μάς κράτησε η Γερμανία ορθούς”; Περίεργο τρόπο σκέψης έχεις και αντιλαμβάνεσαι τα πράγματα διαφορετικά. Έτσι έσπευσες να αποκαλέσεις και τις γερμανικές οφειλές … “μύθο”, ενώ, όπως σού απέδειξα δεν είναι και τόσο … “μύθος”.\nΞανά: εάν η Ελλάς δεν δεσμεύεται από την συμφωνία 2+4, τότε δεν υπάρχει γερμανικό κράτος από το οποίο θα μπορούσε να διεκδικήσει κάτι. Το τονίζω μια ακόμη φορά ότι η Ομοσπονδιακή Δημοκρατία της Γερμανίας δεν είναι ξεκάθαρο ότι:\n1ον είναι κράτος και\n2ον ότι αποτελεί τον κληρονόμο του Γερμανικού Ράιχ\nΓια τον λόγο ακριβώς ότι η συμφωνία 2+4 δεν αποτελεί διεθνές δίκαιο.\nΗ Ιταλία για παράδειγμα μας παραχώρησε ως ανεξάρτητο και κυρίαρχο κράτος, με διεθνή συνθήκη σύμφωνη με το διεθνές δίκαιο, τα Δωδεκάνησα. Για αυτό και σήμερα μπορούμε και επικαλούμαστε αυτή την παραχώρηση. Η Ομοσπονδιακή Δημοκρατία μέχρι σήμερα δεν έχει παραχωρήσει επισήμως, δηλαδή με βάση το διεθνές δίκαιο, τα εδάφη της ανατολικής Πρωσσίας για τον απλούστατο λόγο ότι ΔΕΝ ΥΠΑΡΧΕΙ ως κράτος παρά μόνο μέσα από την συμφωνία 2+4. Εάν αμφισβητείς δηλαδή αυτή την συμφωνία, αμφισβητείς ταυτόχρονα την ύπαρξη διάδοχου κράτους του Γερμανικού Ράιχ. Συνεπώς δεν μπορείς να διεκδικήσεις κάτι από κάποιον ο οποίος δεν υπάρχει. Αυτό ισχύει για όλα, τις αποζημιώσεις, τις επανορθώσεις και το κατοχικό δάνειο.\nΑπό την δική μου την πλευρά θεωρώ, ότι με αυτό το σχόλιο έχω εξαντλήσει την περιγραφή της δικής μου θέσης.\nΗ Γερμανία (Δυτική) ανέλαβε την διαδοχή τού Γ’ Ράιχ και γι αυτό:\nα) Εξόφλησε το αναγκαστικό κατοχικό δάνειο στην Πολωνία και την Γιουγκοσλαβία (όχι, όμως, και την Ελλάδα)\nβ) Πλήρωσε στην Ελλάδα αποζημιώσεις για τα ναζιστικά εγκλήματα 115 εκατομμυρίων γερμανικών μάρκων το 1961. Οι αποζημιώσεις αυτές ήσαν άσχετες με τον πόλεμο και αφορούσαν σε πέντε κοινωνικές ομάδες: Εβραίους, Αθιγγάνους, Ιεχωβάδες, Ομοφιλοφύλους και Κομμουνιστές.\nΆρα αυτά που γράφεις δεν ευσταθούν. Δεν έχεις διαβάσει σχετικά και δεν γνωρίζεις το θέμα και γι αυτό επικαλείσαι άσχετες αιτιάσεις απαλλαγής τής Γερμανίας, όπως κάνει και η ίδια.\nΔεν θα επανέλθω, διότι αρκετά γράψαμε ήδη και μάλιστα σε ανάρτηση, τής οποίας το θέμα δεν είναι αυτό.\nτα περιθώρια άσκησης πίεσης μέσω βέτο στους εταίρους έχουν όρια.\nΓια την αντιμετώπιση π.χ. των προσφυγικών/λαθρομεταναστευτικών ροών, οποιοδήποτε σχέδιο περνάει μέσα από την τουρκία.\nΤο βέτο θα αφορά στην επιβολή κυρώσεων στην Λευκορωσία, αν δεν επιβληθούν πρώτα ανάλογες στην Τουρκία. Δεν γίνεται να εφαρμόζονται δύο μέτρα και δύο σταθμά.\nεγώ πάντως βλέπω μόνιμα να εφαρμόζονται δυο μέτρα και δυο σταθμά, και δεν το λέω μόνο εγώ. Το είχε επισημάνει και ο ίδιος ο τέως καγκελάριος Schröder τονίζοντας, ότι είναι γελοίο να κατηγορείς την Ρωσία επειδή έκαμε στην Κριμαία κάτι παρόμοιο με εκείνο το οποίο έγινε στο Κόσοβο.\nΕίπα εγώ ότι δεν εφαρμόζονται; Αλλά επειδή εφαρμόζονται, πρέπει να σκύβομε το κεφάλι και να τα δεχόμαστε; Απαγορεύεται η αντίδραση στο ιερατείο των Βρυξελλών, ή τι θέλεις να πεις;\nΗ Κύπρος όρθωσε κεφάλι το 2004 στην πλεκτάνη Ανάν και πέτυχε την απόρριψή του. Τώρα προσπαθεί ξανά και καλά κάνει. Μονάχα πως η Αθήνα δεν έχει τα κότσια να τής παρασταθεί.\nυποστηρίζω απλά ότι δεν έχει νόημα να επιχειρηματολογίσουμε στα δυο μέτρα και δυο σταθμά.\nΕάν έχει νόημα η στήριξη των εταίρων στην αντιμετώπιση των οικονομικών μας αδιεξόδων, αυτό βρίσκεται στην προσαρμογή της εξωτερικής μας πολιτικής στα δικά τους συμφέροντα. Δεν θα έπρεπε να τους στερήσουμε αυτό το μοναδικό νόημα, τουλάχιστο ενόσω δεν είμαστε έτοιμοι να θυσιάσουμε ένα μεγάλο μέρος της ευημερίας μας.\nΔεν επιχειρηματολόγησα πάνω στα δύο μέτρα και δύο σταθμά. Ούτε αυτά που γράφεις για τα οικονομικά έχουν σχέση με το θέμα. Ακόμη δεν κατάλαβες τι είπα. Θα το επαναλάβω: Η Κύπρος έκαμε πολύ καλά που έθεσε βέτο στην επιβολή κυρώσεων στην Λευκορωσία, αν προηγουμένως δεν επιβληθούν ίδιες και σοβαρότερες στην Τουρκία. Ως κράτος-μέλος τής ΕΕ, έχει το δικαίωμα αυτό και καλώς τού κάνει χρήση. Δυστυχώς, η Ελλάδα δεν ακολουθεί.\nΤο 1982, η τότε ΕΟΚ ήθελε να επιβάλει κυρώσεις στην ΕΣΣΔ για την δήθεν ανάμειξή της στο πραξικόπημα Γιαρουζέλσκι στην Πολωνία. Η Ελλάς ζήτησε την εξαίρεσή της, για να μην χαλάσει τις εμπορικές σχέσεις της με την ΕΣΣΔ, όπως έγινε το 2014. Δήλωσε ότι, σε περίπτωση που οι Βρυξέλλες αρνηθούν, θα εγείρει βέτο, ακυρώνοντας την επιβολή κυρώσεων εντελώς. Η ΕΟΚ την εξαίρεσε. Η Δανία ακολούθησε το παράδειγμά της δύο φορές αργότερα.\nΠροφανώς δεν χειρίζομαι τόσο καλά την γλώσσα για αυτό θα προσπαθήσω άλλη μια φορά:\nσύγκρινε την οικονομική κατάσταση της χώρας μας το 1982 με την σημερινή και το όφελος των εταίρων όσων αφορά την εξωτερική πολιτική μας το 1982 και σήμερα. Βγαίνει ακριβώς αυτό το οποίο επισημαίνω ως νόημα της διάσωσης.\nΔηλαδή: το 1982 χωρίς χρεοκοπία η χώρα μας άσκησε δική της εξωτερική πολιτική, σήμερα με χρεοκοπία η χώρα μας ασκεί την εξωτερική πολιτική της ΕΕ.\nΔεν μπορώ να εκφραστώ καλύτερα, θεωρώ ότι και εδώ έχω εξαντλήσει την περιγραφή της θέσης μου.\nΈγραψα στο πρώτο μου σχόλιο (1) “Κι ενώ η Κύπρος φαίνεται να κινείται στην σωστή κατεύθυνση, εκφράζονται φόβοι ότι η Ελλάδα δεν θ’ ακολουθήσει” και όντως:\n«ΤΟ ΠΑΡΟΝ»: Εγκατέλειψε την Κύπρο η κυβέρνηση\nΤι έχεις, Γιάννη, τι είχα πάντα.\nΓια την Κύπρο έχω να πώ το εξής: η σημερινή επικίνδυνη κατάσταση ξεκίνησε όταν η Κύπρος αποφάσισε να κάμει γεωτρήσεις με την ιταλική ENI, χωρίς να ρωτήσει προφανώς την ελληνική κυβέρνηση και ειδικά χωρίς να ρωτήσει τους παράγοντες της σημερινής ελληνικής κυβέρνησης. Είχαν επικεντρωθεί στο σημείο, ότι οι εταιρείες θα έλυναν τότε το… κυπριακό. Αυτό το οποίο κανείς τότε στην Κύπρο δεν είχε σκεφθεί, ήταν η πιθανότητα οι τούρκοι να ξεκινήσουν δικές τους γεωτρήσεις, οπότε δεν θα έφθανε απλά οι αμερικανικές και γαλλικές εταιρείες να μην ενοχληθούν από τους τούρκους, όπως η ENI, αλλά θα έπρεπε να ληφθούν μέτρα για την αποτροπή των τουρκικών γεωτρήσεων.\nΣήμερα η Κύπρος πληρώνει το τίμημα της δικής της κουτοπονηριάς και δεν έχει κανέναν λόγο να κατηγορεί την ελληνική κυβέρνηση για ο,τιδήποτε.\nΒέβαια, όσον αφορά τώρα το κυπριακό βέτο, αυτό εξαρτάται φυσικά και από την οικονομική της κατάσταση. Εάν δεν απατώμαι η Κύπρος δεν έχει ανάγκη να εμφανίζει πλεόνασμα 3% για τα επόμενα χρόνια όπως εμείς, σωστά;\nΑπό πότε η Κυπριακή Δημοκρατία, κράτος κυρίαρχο, έχει υποχρέωση να ρωτά την Ελλάδα, αν θα κάνει και με ποιον γεωτρήσεις, καθ’ ην στιγμήν μάλιστα κάλεσε την Ελλάδα κατ’ επανάληψη από το 2004 να οριοθετήσουν ΑΟΖ και η χώρα μας αδιαφόρησε;\nΑπό πού εξάγεις τα ούτως ή άλλως αυθαίρετα συμπεράσματά σου, όπως ότι η Κύπρος περίμενε να τής λύσουν το πρόβλημα οι εταιρείες;\nΣε ποιον παραπονέθηκε η Κύπρος, αν κι έχει κάθε δικαίωμα να το κάνει, διότι η Ελλάδα, εκτός από κράτος ομόεθνο, είναι και εγγυήτρια δύναμη;\nΥπάρχει μήπως καμμία κοινοτική οδηγία, η οποία να συνδέει το δικαίωμα τού βέτο με την οικονομική κατάσταση τού κράτους-μέλους, που το εγείρει;\nδεν ξέρω γιατί επιμένεις πεισματικά να προσεγγίζεις πολιτικά ζητήματα με νομικά επιχειρήματα.\nΜε αυτή την λογική δεν χρειάζονται πολιτικοί αλλά μόνο δικηγόροι. Εν πάσει περιπτώσει, νομίζω ότι και σε αυτό το σκέλος έχουμε εξαντλήσει την περιγραφή των θέσεών μας.\nΝαι, φθάσαμε στο τέλος και καλώς, αφού δεν έχεις απάντηση σε όσα ρωτώ παραπάνω.\n« Οι 10 πλουσιότερες χώρες στον κόσμο και οι 10 πλουσιότερες στην Ευρώπη\nHandelsblatt: Γιατί η ΕΕ δεν καταφέρνει να μιλήσει με γλώσσα ισχύος στην Τουρκία του Ερντογάν »\n31/10/20\t| 0\t| 0\t| 17 εμφανίσεις\n30/10/20\t| 0\t| 0\t| 246 εμφανίσεις\n© 2020 Ανιχνεύσεις\t| Statistics: 185 SQL queries done. Page generation took 0.565 seconds.


ΔΑΚΕ Καθηγητών ΔΕ: 18ο Συνέδριο ΟΛΜΕ - Πρόταση της ΔΑΚΕ για τις ξένες γλώσσες\n18ο Συνέδριο ΟΛΜΕ - Πρόταση της ΔΑΚΕ για τις ξένες γλώσσες\nΗ ΠΡΟΤΑΣΗ ΓΙΑ ΤΙΣ ΞΕΝΕΣ ΓΛΩΣΣΕΣ ΣΤΟ ΓΥΜΝΑΣΙΟ ΠΟΥ ΚΑΤΑΤΕΘΗΚΕ ΑΠΟ ΤΗ ΔΑΚΕ ΣΤΟ 18ο ΣΥΝΕΔΡΙΟ ΤΗΣ ΟΛΜΕ.\n(Αγγλική και β΄ ξένη γλώσσα: γαλλική, γερμανική και ιταλική)\nΤο 18ο Συνέδριο της ΟΛΜΕ υποστηρίζει την ουσιαστική αναβάθμιση της διδασκαλίας των ξένων γλωσσών. Σε έναν κόσμο που οι χώρες του καθίστανται όλο και περισσότερο αλληλεξαρτώμενες, και οι νέες τεχνολογίες έχουν εξαλείψει τα σύνορα και τις αποστάσεις, δεν μπορούμε πια να παραμένουμε μονόγλωσσοι.\nΣτην εποχή των διεθνών εναλλαγών και επιρροών και με δεδομένο ότι η ελληνική γλώσσα δεν είναι ευρέως ομιλούμενη σε διεθνές επίπεδο, βασικό όπλο της νέας γενιάς είναι η δυνατότητα επικοινωνίας μέσω των ξένων γλωσσών.\nΗ εκμάθηση μιας ξένης γλώσσας έχει γίνει αναγκαία περισσότερο από ποτέ για τη σύνδεση των Ελλήνων πολιτών με τον υπόλοιπο κόσμο. Η επιτυχία κάθε νέου ανθρώπου εξαρτάται σε μεγάλο βαθμό από την ικανότητά του να λειτουργήσει ως ένα μέλος ενός παγκόσμιου χωριού του οποίου τα μέλη ομιλούν μια ποικιλία γλωσσών. Άλλωστε αυτό το στοιχείο ενισχύει την έννοια της πολιπολιτισμικότητας που πλέον είναι χαρακτηριστικό κάθε σύγχρονης κοινωνίας.\n1. Ενίσχυση της διδασκαλίας ξένων γλωσσών με αύξηση των ωρών στο ωρολόγιο πρόγραμμα\n2. Κατώτατος αριθμός μαθητών 10 ανά τμήμα.\n3. Επικαιροποίηση των σχολικών εγχειριδίων.\n4. Εισαγωγή νέων μεθόδων διδασκαλίας και αξιολόγησης του μαθήματος.\n5. Επαναφορά των επιπέδων διδασκαλίας της αγγλικής χωρίς περιορισμούς μονών τμημάτων.\n6. Διδασκαλία όλων των επιλογών β΄ ξένης γλώσσας (γαλλική-γερμανική-ιταλική) στο γυμνάσιο χωρίς τον περιορισμό της πλειοψηφούσας γλώσσας. Σε κάθε γυμνάσιο θα πρέπει να λειτουργούν τμήματα όλων των γλωσσών επιλογής των μαθητών.\n7. Σύνδεση με την απόκτηση του Κρατικού Πιστοποιητικού Γλωσσομάθειας.\nΑναρτήθηκε από Τέλλος Άγρας στις 12:45:00 μ.μ.\nΕτικέτες 18ο Συνέδριο ΟΛΜΕ, ΔΑΚΕ Καθηγητών, Ξένες γλώσσες\nΗ θέση της Δ.Α.Κ.Ε. Δ.Ε. για το σχ. νόμου αναδιοργάνωσης των υποστηρικτικών δομών της εκπαίδευσης\nΝικ. Κωνσταντίνου: Αναπληρωτές αρνήθηκαν την πρόσληψή τους...\nΘ. Τσούχλος: Η Ο.Λ.Μ.Ε. και το ΚΕ.ΜΕ.ΤΕ. σηματοδότησαν την ελληνικότητα της Μακεδονίας, με τη διεξαγωγή του 12ου Εκπαιδευτικού Συνεδρίου στην Καβάλα\nΔημ. Πεππές: Οι αποσπάσεις θα ανακοινωθούν το 2ο δεκαήμερο του Ιουνίου - Οι αιτήσεις ανά κλάδο\n8ο Συνέδριο ΟΛΜΕ (4)\nΓΣ προέδρων (2)\nΔΑΚΕ Καθηγητών (180)\nΔημ. Πεππές (27)\nΘ. Τσούχλος (63)\nΝικ. Κωνσταντίνου (25)\nΝικ. Παπαχρήστος (77)\nΠολ. Τριγάζης (2)


Planitikos.gr || Επιστημονική ενημέρωση: Τι συμβαίνει στον οργανισμό όταν δεν φροντίζoυμε τα δόντια μας\nΤι συμβαίνει στον οργανισμό όταν δεν φροντίζoυμε τα δόντια μας\nΔεν αφιερώνετε και πολύ χρόνο στην φροντίδα των δοντιών σας; Πάνω από τους μισούς Έλληνες δεν χρησιμοποιούν οδοντικό νήμα και μόνο 1 στους 5 βουρτσίζει τα δόντια του δύο φορές την ημέρα. Άρα δεν είστε μόνος.\nΑλλά ίσως θα πρέπει να λάβετε υπόψιν σας ότι η φροντίδα των δοντιών και των ούλων, δεν σας προφυλάσσει μόνο απο την τερηδόνα και την κακή αναπνοή. Η καθαριότητα του στόματος είναι άμεσα συνδεδεμένη με την καλή γενική υγεία του οργανισμού.\nΟι οδοντίατροι συνιστούν βούρτσισμα των δοντιών δύο φορές την ημέρα, χρήση νήματος τουλάχιστον μία φορά την ημέρα και προληπτικό έλεγχο τουλάχιστον μία φορά το χρόνο. Αν δεν ακούσετε τη συμβουλή τους, θα έχετε τερηδόνες στα δόντια σας σίγουρα, αλλά και 10 ακόμη καταστάσεις, κάποια από αυτά πιο συνηθισμένα και άλλα πιο σπάνια.\nΤα ούλα σας δεν θα πρέπει να ματώνουν, ούτε να είναι πρησμένα και κόκκινα. Όσοι έχετε παρατηρήσει κάτι τέτοιο να ξέρετε οτι έχετε ουλίτιδα, δηλαδή φλεγμονή των ούλων, η οποία οφείλεται στα μικρόβια που υπάρχουν στα υπολείμματα τροφών και στην πέτρα που είναι προσκολλημένη στα δόντια σας.\nΑν η κατάσταση αυτή δεν αντιμετωπιστεί για μεγάλο χρονικό διάστημα, μπορεί η φλεγμονή να προχωρήσει στο οστό που στηρίζει τις ρίζες των δοντιών και να το κάνει να απορροφηθεί, με αποτέλεσμα τη σταδιακή αύξηση της κινητικότητας και την απώλεια των δοντιών. Η φλεγμονή του στηρικτικού οστού των δοντιών ονομάζεται περιοδοντίτιδα.\nΑπώλεια των δοντιών\nΣε απώλεια δοντιού μπορεί να οδηγήσει και η προχωρημένη τερηδόνα και η περιοδοντίτιδα.\nΗ κακή αναπνοή ή "χαλίτωση", όπως ονομάζεται, μπορεί να έχει διάφορες αιτίες, αλλά στην πρώτη θέση είναι η κακή υγιεινή του στόματος και των δοντιών. Τα υπολείμματα τροφών που μένουν στο στόμα, αρχίζουν να αποσυντίθενται και να μυρίζουν. Όσο λιγότερο βουρτσίζετε, τόσο πιο πολλά μικρόβια αναπτύσσονται και προκαλούν δυσοσμία.\nΕπίσης κάποιοι άνθρωποι έχουν πιο βαθιές αυλακώσεις στην επιφάνεια της γλώσσας, οι οποίες βοηθούν στην κατακράτηση μικροβίων, τα οποία είναι υπεύθυνα για τη δυσοσμία. Αν έχετε τέτοιες βαθιές αύλακες στην γλώσσα, συνίσταται μετά το βούρτσισμα των δοντιών να καθαρίζετε και τη γλώσσα με ειδικά ξέστρα που μπορείτε να βρείτε στα φαρμακεία.\nΣε μία μελέτη που έγινε σε οίκους ευγηρίας στην Αμερική, βρέθηκε ότι μπορεί να υπάρχει σχέση μεταξύ της κακής στοματικής υγείας και της άνοιας. Οι ερευνητές παρακολούθησαν 5.468 ανθρώπους για 18 χρόνια και παρατήρησαν ότι, μεταξύ των ατόμων που ακόμη είχαν τα φυσικά τους δόντια, αυτοί που δήλωσαν ότι δεν βουρτσίζουν τα δόντια τους καθημερινά, είχαν 22% - 65% μεγαλύτερο κίνδυνο να εμφανίσουν άνοια, απο αυτούς που δήλωσαν οτι βουρτσίζουν 3 φορές την ημέρα.\nΤα μικρόβια που υπάρχουν στο στόμα μας, συνεχώς τα εισπνέουμε και στους πνεύμονές μας. Αυτό για έναν υγιή άνθρωπο δεν είναι πρόβλημα. Σε έναν οργανισμό όμως με μειωμένο ανοσοποιητικό σύστημα μπορεί να προκαλέσουν χάος. Μια μεγάλη μελέτη, έδειξε άμεση σχέση μεταξύ κακής στοματικής υγείας και ενδονοσοκομιακής πνευμονίας. Η βελτίωση της στοματικής υγιεινής είχε ως αποτέλεσμα την μείωση της εμφάνισης πνευμονίας κατά 40%.\nΕίναι γνωστό στους οδοντίατρους ότι οι ασθενείς με διαβήτη έχουν μεγαλύτερη πιθανότητα να νοσήσουν από περιοδοντίτιδα. Η σχέση των δύο όμως είναι αμφίδρομη. Η κακή στοματική υγεία είναι παράγοντας κινδύνου για την ανάπτυξη διαβήτη, κυρίως λόγω της ύπαρξης φλεγμονής. Κάποιες μελέτες δείχνουν ότι σε ασθενείς με διαβήτη και περιοδοντίτιδα, όταν επιτευχθεί σταθεροποίηση της τελευταίας, ελέγχεται καλύτερα και ο διαβήτης.\nΤα άτομα με περιοδοντική νόσο έχουν 4,5 φορές περισσότερες πιθανότητες να αναπτύξουν χρόνια νεφρική ανεπάρκεια (ΧΝΑ). Αυτό καθιστά την κακή στοματική υγεία πιο ισχυρό προγνωστικό παράγοντα της ΧΝΑ από την υψηλή χοληστερόλη.\nΠολλές μελέτες δείχνουν ότι μπορεί να υπάρχει σχέση μεταξύ της ουλίτιδας και περιοδοντίτιδας και των καρδιακών νοσημάτων, με κοινό χαρακτηριστικό την ύπαρξη φλεγμονής.\n«Η βελτίωση της στοματικής υγείας πιθανόν μειώνει τον κίνδυνο στεφανιαίας νόσου», ήταν το συμπέρασμα μιας από τις μελέτες. «Η περιοδοντική νόσος, η οποία προκαλείται από τα παθογόνα βακτήρια του στόματος, μπορεί να συμπεριληφθεί ως ένας από τους πολλούς παράγοντες κινδύνου των καρδιακών νοσημάτων», κατέληξε μια άλλη μελέτη.\nΗ ουλίτιδα προσβάλει το 60 – 75 % των εγκύων. Η κακή στοματική υγεία της εγκύου μπορεί να οδηγήσει σε πρόωρο τοκετό και χαμηλό βάρος του νεογέννητου. Οι ερευνητές πιστεύουν ότι υπάρχουν δύο πιθανοί μηχανισμοί για αυτό: η ύπαρξη φλεγμονής στο στόμα και τα παθογόνα βακτήρια που μπαίνοντας στην κυκλοφορία του αίματος από το στόμα μπορούν να προκαλέσουν φλεγμονή του πλακούντα.\nΗ ασφαλής περίοδος για οδοντιατρική θεραπεία κατά την εγκυμοσύνη είναι το 2ο τρίμηνο. Σε περίπτωση που σχεδιάζεται εγκυμοσύνη, θα πρέπει να γίνει μια προληπτική επίσκεψη στον οδοντίατρο.\nΤο κάπνισμα και η κατανάλωση αλκοόλ είναι οι ισχυρότεροι παράγοντες κινδύνου για τον καρκίνο του στόματος. Οι μελέτες επι του θέματος δείχνουν ότι η κακή στοματική υγιεινή σχετίζεται και με τον στοματικό καρκίνο, λόγω της σχέσης των δύο με τον ιό θηλωμάτων του ανθρώπου HPV, ο οποίος είναι υπεύθυνος για ένα μεγάλο ποσοστό καρκινωμάτων του στόματος.\nΑναρτήθηκε στο planitikos.gr στις 22.3.14


Τα νησάκια της Βουρβουρού - Ελληνικό Πανόραμα\n-Σε ποιο νησάκι θέλετε να πάμε;\n-Σε όλα καπετάνισσα, μεγάλα και μικρά. Ακόμα και στις ξέρες.\n-Μα τότε θα χρειαστούμε προσφάϊ και νερό. Τόσες ώρες θα πεινάσουμε, θα διψάσουμε.\nΒγαίνουμε έξω από τον κάβο Ξιφάρα, το ανατολικότερο άκρο του Όρμου της Μεσοπαναγιάς κι αρχίζουμε να σκίζουμε με ταχύτητα την ακύμαντη επιφάνεια του νερού…\nΤρέχει ο νους κάπου 12 χρόνια πριν, όταν εγκαταλείπαμε και τότε την παραλία της Βουρβουρούς με το φίλο μας τον Μανώλη. Τρεις νομάτοι, φωτογραφικά και εργαλεία ψαρικής, υπνόσακοι και εφόδια. Ακόμα απορώ πώς καταφέραμε να χωρέσουμε και το κυριότερο, να πλεύσουμε χωρίς να μπατάρουμε, πάνω από 2 μίλια, μ’ ένα φουσκωτό που μόλις ξεπερνούσε τα 3 μέτρα. Προορισμός μας ήταν τότε η νησιδούλα του Αγ. Ισίδωρου…


ιστορία και παράδοση / Αντώνης Νταβανέλος / 21.03.2019\nΠ ριν 100 χρόνια, κάτω από το φως της πρώτης νικηφόρας σοσιαλιστικής επανάστασης τον Οκτώβρη του 1917, αλλά και κάτω από την πρωτοπόρα επιμονή του κόμματος αυτής της επανάστασης, των Μπολσεβίκων, ιδρύθηκε η 3η Διεθνής.\nΗ Κομιντέρν ερχόταν από μακριά.\nΣτα χρόνια τους, οι Μαρξ και Ένγκελς επέμειναν στην ίδρυση της Πρώτης Διεθνούς (1864), υπογραμμίζοντας την ανάγκη πολιτικού συντονισμού και αλληλεγγύης για την ανάπτυξη του εργατικού κινήματος. Με την ακροτελεύτια φράση του Κομουνιστικού Μανιφέστου («Προλετάριοι όλων των χωρών ενωθείτε!») εγκατέστησαν το διεθνισμό ως βασικό γνώρισμα του κομουνιστικού κινήματος. Η Πρώτη Διεθνής κατέρρευσε (το 1876) μετά το κύμα καταστολής που ακολούθησε την ήττα της Παρισινής Κομούνας (1871).\nΜια νέα εποχή είχε αρχίσει. Η έμφαση δόθηκε στον πολιτικό αγώνα και στη συγκρότηση μεγάλων εργατικών κομμάτων. Σε αυτή τη βάση ιδρύθηκε η Δεύτερη Διεθνής (1889). Όπως αργότερα έγραψε ο Λένιν, η ίδρυσή της «σημάδευε μια περίοδο μέσα στην οποία προετοιμάστηκε το έδαφος για την πλατιά, μαζική εξάπλωση του κινήματος σε μια σειρά χώρες». Όμως οι κατακτήσεις αυτής της περιόδου, που τις απεικονίζει η γιγάντια ανάπτυξη του SPD στη Γερμανία, έκρυβαν ένα καινούργιο πρόβλημα: Μέσα στις γραμμές των μεγάλων εργατικών κομμάτων αναπτυσσόταν ο οπορτουνισμός που σταδιακά αναπτύχθηκε σε συγκροτημένο μεταρρυθμισμό. Αυτός ο παράγοντας οδήγησε στην κατάρρευση του «μεγάλου οικοδομήματος» της Δεύτερης Διεθνούς, με τη στάση των μεγάλων τμημάτων της –και κύρια του SPD– υπέρ του πολέμου, το 1914. Ήταν, όπως υπογραμμίζει ο Λένιν, ένα βαθιά «ντροπιαστικό» γεγονός.\nΌπως σωστά δείχνει η ανακοίνωση της ΚΕ του ΚΚΕ για τα 100 χρόνια της Τρίτης Διεθνούς, τότε «ο ρεφορμισμός γέννησε το σοσιαλσοβινισμό». Αν και στις μέρες μας οφείλουμε να υπογραμμίζουμε και τον αντίστροφο κίνδυνο: οι σοσιαλσοβινιστικές θέσεις οδηγούν σε (επι)στροφή στο ρεφορμισμό.\nΣε αυτόν τον εκφυλισμό αντιστάθηκε η αντιπολεμική Αριστερά που για πρώτη φορά συγκεντρώθηκε στη Συνδιάσκεψη του Τσίμερβαλντ. Η αριστερή πτέρυγα του Τσίμερβαλντ –κυρίως οι Ρώσοι Μπολσεβίκοι και οι Γερμανοί Σπαρτακιστές– μπορούν να θεωρηθούν οι «πρόδρομοι» της Τρίτης Διεθνούς. Όμως η τομή που επιτάχυνε την εξέλιξη ήταν η νίκη της επανάστασης του 1917.\nΤο 1919 είναι μέσα στο κύμα μεγάλης αισιοδοξίας που εξαπέλυσε η νίκη του Οκτώβρη παγκόσμια. Η επανάσταση στη Γερμανία έχει αρχίσει, η νίκη της θεωρούνταν όχι απλώς εφικτή, αλλά πιθανή και αυτό φαινόταν να δικαιώνει την μπολσεβίκικη πρόβλεψη για γρήγορη επέκταση της εργατικής-σοσιαλιστικής επανάστασης στο κέντρο της Ευρώπης.\nΣε αυτές τις συνθήκες οι Μπολσεβίκοι επιμένουν –και σωστά– στην ανάγκη ταχύτατης συγκρότησης των δυνάμεων που διεθνώς υποστηρίζουν τη νίκη των εργατικών συμβουλίων, το κεντρικό σύνθημα «Όλη η Εξουσία στα Σοβιέτ», σε ρήξη με τους οπαδούς της ρεφορμιστικής στρατηγικής, που ήδη στη Γερμανία, δια του SPD παίρνουν ανοιχτά τον αντεπαναστατικό δρόμο.\nΤο κάλεσμα για το 1ο Συνέδριο, με συγγραφέα τον Τρότσκι, θέτει τους προγραμματικούς όρους της ρήξης με τη Δεύτερη Διεθνή, συνοψίζοντας την πείρα του Οκτώβρη. Οι αποδέκτες δεν είναι πολλοί: Στη Μόσχα προσέρχονται 51 αντιπρόσωποι, από 35 οργανώσεις, σε 22 χώρες.\nΤο συνέδριο οργανώνεται με μια δημοκρατική ευαισθησία που αργότερα εξαλείφθηκε από την Κομιντέρν. Προσκαλούνται αναρχοσυνδικαλιστές (π.χ. το IWW από τις ΗΠΑ), οι «αριστεριστές» που είχαν προηγουμένως συγκρουστεί με τους Μπολσεβίκους στα πλαίσια της διαδικασίας Τσίμερβαλντ (Ρούτγκερς, Πάνεκουκ, Γκόρτερ), προσκαλείται –αν και δεν μπόρεσε να παραστεί λόγω συλλήψεων της αντιπροσωπείας της– η επαναστατική «φράξια» της Νεολαίας της Δεύτερης Διεθνούς που την καθοδηγούσε ο Βίλυ Μύντσεμπεργκ.\nΌταν οι Σπαρτακιστές, δια του Ούγκο Εμπερλάιν (Άλμπερτ), δηλώνουν ότι δεν αποδέχονται την ίδρυση της Τρίτης Διεθνούς, που τη θεωρούν αναγκαία, αλλά πρόωρη, ο Ζινόβιεφ απαντά εκ μέρους των Μπολσεβίκων: «Διαφωνούμε με τους Γερμανούς συντρόφους. Για να μην τραυματιστεί η σχέση μας με την Ένωση Σπάρτακος, αποσύρουμε την επιμονή μας και δεχόμαστε να μην ονομαστεί ιδρυτικό Συνέδριο η σημερινή διαδικασία, αλλά Συνδιάσκεψη, όπως πρότεινε ο σ. Άλμπερτ». Στις συζητήσεις που ακολούθησαν, οι αντιρρήσεις κάμφθηκαν και οι αποφάσεις πάρθηκαν σε κλίμα γενικής συναίνεσης.\nΤην προγραμματική «πλατφόρμα» του Συνεδρίου συνέταξε ο Μπουχάριν. Εκ μέρους των Μπολσεβίκων παρέμβηκαν οι Λένιν, Τρότσκι, Ζινόβιεφ, Οσίνσκι. Η Κολοντάι παρουσίασε το ψήφισμα «Για την ανάγκη να κερδηθούν οι γυναίκες στον αγώνα για τον σοσιαλισμό». Ήταν η μοναδική «θεματική» απόφαση του Συνεδρίου.\nΌπως έγραψε ο Λένιν στο άρθρο του «Η Τρίτη Διεθνής και η θέση της στην ιστορία»: Μια νέα εποχή στην παγκόσμια ιστορία είχε αρχίσει.\nΣτη βάση της κατεύθυνσης που έδινε το 1ο Συνέδριο, άρχισε η σκληρή επιτόπου δουλειά για τη συγκέντρωση των επαναστατικών δυνάμεων για τη συγκρότηση των Κομουνιστικών Κομμάτων σε κάθε χώρα.\nΤη δουλειά αυτή συνόψισε το 2ο Συνέδριο (1920), που είχε ως κέντρο την έγκριση των «21 όρων» για την προσχώρηση στην Τρίτη Διεθνή. Βασικοί όροι ήταν η ρήξη με τη σοσιαλδημοκρατική στρατηγική και πολιτική, η καταδίκη του σοσιαλσοβινισμού, η υποστήριξη των αντι-ιμπεριαλιστικών εξεγέρσεων στις αποικίες, η αποδοχή του δημοκρατικού συγκεντρωτισμού ως οργανωτικής αρχής, η αποδοχή της διεθνούς πειθαρχίας στις αποφάσεις της Κομιντέρν.\nΣτην πράξη, αυτή η σύνθεση αποδείχτηκε πολύ πιο δύσκολη απ’ ό,τι στα χαρτιά. Στη Γερμανία, π.χ., απαιτήθηκε πολύ πιο ευέλικτη και σύνθετη τακτική των Σπαρτακιστών και της Διεθνούς, για να κερδηθούν στο συνέδριο της Χάλε τα ριζοσπαστικά μέλη του «Ανεξάρτητου» SPD (USPD) και να δημιουργηθεί το μαζικό ΚΚ Γερμανίας. Στην Ιταλία, αντίστροφα, η βιασύνη του Αμαντέο Μπορντίγκα στη ρήξη με το Σοσιαλιστικό Κόμμα άφησε πίσω χιλιάδες μέλη, κατά τον Λένιν «καλούς φίλους της Κομιντέρν», στην επιρροή των «κεντριστών».\nΤα προβλήματα αυτής της «ενδιάμεσης» φάσης συγκέντρωσε ο Λένιν στην μπροσούρα πολιτικής πολεμικής «Αριστερισμός, η παιδική αρρώστια του κομμουνισμού». Στη βάση των προβλημάτων βρισκόταν η υποχώρηση του επαναστατικού κύματος διεθνώς. Η Κομιντέρν βρισκόταν μπροστά στην υποχρέωση να απαντήσει στο ερώτημα τι σημαίνει επαναστατική πολιτική μέσα σε συνθήκες όπου η επανάσταση δεν βρίσκεται άμεσα στην ημερήσια διάταξη.\nΤην απάντηση άρχισε να δίνει το 3ο Συνέδριο (1921) με το σύνθημα «Προς τις Μάζες!» και το ξεκίνημα της συζήτησης για το Ενιαίο Εργατικό Μέτωπο. Τη συζήτηση ολοκλήρωσε το 4ο Συνέδριο της Διεθνούς (1922), που πήρε τις αποφάσεις για το Ενιαίο Μέτωπο, το Μεταβατικό Πρόγραμμα και τη μεταβατική πολιτική, συνδέοντας αυτές τις αποφάσεις με το ζήτημα των «εργατικών κυβερνήσεων» (ή κυβερνήσεων της Αριστεράς») όπου, υπό αυστηρές προϋποθέσεις, καθοριζόταν μια τακτική για τα ΚΚ που περιλάμβανε την ανοχή, την υποστήριξη ή και τη συμμετοχή. Στο 4ο Συνέδριο το Ενιαίο Μέτωπο διευρύνθηκε ως τακτική «μιας ολόκληρης περιόδου, πιθανώς μιας εποχής» και συνδυάστηκε με την αναβάθμιση της πάλης ενάντια στην καταπίεση (απελευθέρωση των γυναικών) και τη διακήρυξη για την «ενότητα σκοπών» μεταξύ του εργατικού κινήματος στη Δύση και των αντιιμπεριαλιστικών εξεγέρσεων στην Ανατολή.\nΑυτή είναι η απάντηση της Τρίτης Διεθνούς στο πώς οι κομουνιστές οφείλουν να διεκδικήσουν την ηγεμονία μέσα στην εργατική τάξη στις χώρες του ανεπτυγμένου καπιταλισμού, στο πώς οι κομουνιστές «κάνουν πολιτική» σε συνθήκες που δεν είναι άμεσα (ή δεν είναι ακόμα) επαναστατικές.\nΕίναι όμως και το τέλος της εποχής του Λένιν (όπως και του Τρότσκι) μέσα στις διεργασίες της Τρίτης Διεθνούς. Η συνέχεια απέδειξε ότι η Κομιντέρν καθορίστηκε από το ξέσπασμα της διαπάλης στο εσωτερικό της ΕΣΣΔ και του κόμματος των Μπολσεβίκων.\nΜετά το θάνατο του Λένιν και μέχρι την οριστική επικράτηση του Στάλιν (στα 1928), η Διεθνής έμεινε στον έλεγχο του Γκρ. Ζινόβιεφ. Ήταν ένα σύντομο διάλλειμα ανερμάτιστου «αριστερισμού» που ως αποτέλεσμα είχε να συντρίψει την κληρονομιά του 3ου και του 4ου Συνεδρίου και μαζί τους να κατεδαφίσει τις αυτόχθονες ηγεσίες στα ΚΚ, που με πολύ κόπο είχαν αναδειχθεί την προηγούμενη περίοδο.\nΣτο 5ο και στο 6ο Συνέδριο, το Ενιαίο Μέτωπο συρρικνώνεται, οι εργατικές κυβερνήσεις ορίζονται ως συνώνυμα της δικτατορίας του προλεταριάτου. Η αντιστροφή ολοκληρώνεται με τη «θεωρία της τρίτης περιόδου», όπου εκτιμάται ότι ο καπιταλισμός παγκόσμια έχει μπει άμεσα σε επαναστατική κρίση, τα πολιτικά καθήκοντα ταυτίζονται με τα επαναστατικά, ενώ τα σοσιαλδημοκρατικά κόμματα περιγράφονται ως «σοσιαλφασιστικά». Στη Γερμανία αυτή η «ανάλυση» οδήγησε σε παθητική στάση απέναντι στους Ναζί και στην αυτοκτονική υποτίμηση του κινδύνου του Χίτλερ.\nΣτο έδαφος αυτής της καταστροφής, το 7ο Συνέδριο (1935, όταν ο Στάλιν έχει πλήρως σταθεροποιηθεί) ολοκλήρωσε τη στροφή που προετοίμασε ο ζηνοβιεφισμός: Το δίλημμα πλέον τοποθετείται ως «αστική δημοκρατία ή φασισμός;», τα ΚΚ οφείλουν να δεχθούν ότι «στο παρόν στάδιο δεν καλούμε σε ανατροπή του καπιταλισμού, ούτε σε παγκόσμια επανάσταση», ενώ οι συμμαχίες στρέφονται στα «πλατιά» Λαϊκά Μέτωπα, όπου μαζί με «δημοκρατικές» αστικές πολιτικές δυνάμεις μπαίνει το ζήτημα της αντίστασης στον φασισμό. Τα τμήματα της Διεθνούς, που προηγούμενα είχαν κληθεί να απορρίψουν τη συζήτηση για τις «Εργατικές κυβερνήσεις», τώρα καλούνται να συμμετάσχουν σε αστικές-δημοκρατικές κυβερνήσεις διαχείρισης, χωρίς την προοπτική της ανατροπής του καπιταλισμού και της διεκδίκησης της εξουσίας από τις εργατικές και λαϊκές μάζες.\nΗ Τρίτη Διεθνής είχε πια ολοκληρωτικά ταυτιστεί με τα κρατικά-διπλωματικά συμφέροντα της νέας εξουσίας στην ΕΣΣΔ. Η πολιτική της πληρώθηκε με νέες βαριές ήττες στην Ισπανία και στη Γαλλία. Μπροστά στον επερχόμενο Δεύτερο Παγκόσμιο Πόλεμο, οι διαδοχικές στροφές, οι αλληλοσυγκρουόμενες οδηγίες και εντολές, πάντα με κριτήριο τους διπλωματικούς προσανατολισμούς της Μόσχας, προκάλεσαν χάος και σύγχυση στα ΚΚ σε όλη την Ευρώπη.\nΤο κριτήριο της προτεραιότητας της παγκόσμιας επανάστασης, που ορίζει με σαφήνεια η «Πλατφόρμα» του 1ου Συνεδρίου της Κομιντέρν, είχε πλέον απωθηθεί στην ιστορία του επαναστατικού κινήματος.\nΈχοντας πάρει αυτόν το δρόμο, η Διεθνής βάδιζε αναπόφευκτα προς το τελευταίο σκαλοπάτι. Στις 15/5/1943, στη μέση του δεύτερου ιμπεριαλιστικού σφαγείου, μέσα σε συνθήκες σαν αυτές όπου ο Λένιν και η Λούξεμπουργκ αναζητούσαν τη νέα Διεθνή στο Τσίμερβαλντ, οι κομουνιστές όλου του κόσμου εμβρόντητοι πληροφορήθηκαν την αυτοδιάλυση της Τρίτης Διεθνούς. Ήταν ένα άδοξο τέλος, μια «ντροπιαστική» πράξη ανάλογη με την κατάρρευση της Δεύτερης Διεθνούς το 1914.\nΟι δικαιολογίες που προβλήθηκαν, είναι κυριολεκτικά αστείες. Λες και «η άνοδος και η πολιτική ωριμότητα των ΚΚ» έκανε αχρείαστη τη Διεθνή ή λες και η αυτοδιάλυσή της θα καθησύχαζε «τις ψευτιές των χιτλερικών μηχανισμών» για τον κίνδυνο της εξάπλωσης του κομουνισμού στην Ευρώπη.\nΟι πραγματικοί λόγοι της διάλυσης της Κομιντέρν ήταν άλλοι.\nΑφενός να απελευθερωθεί πλήρως η ρωσική διπλωματία, ακόμα και από τα τυπικά «βαρίδια» της εκπροσώπησης των ΚΚ, ώστε να μπορέσει να διαπραγματευτεί απρόσκοπτα με τους Αγγλοαμερικανούς συμμάχους το μέλλον του μεταπολεμικού κόσμου. Η Κομιντέρν διαλύθηκε για να ανοίξει ο δρόμος προς τη Γιάλτα.\nΑφετέρου, διαλύθηκε για να απελευθερωθεί το έδαφος της στροφής των ΚΚ, σε κάθε χώρα, προς τον «εθνικό και δημοκρατικό» δρόμο, τάχα, προς τον σοσιαλισμό. Οι Τολιάτι και Τορέζ γνώριζαν από το 1943 τη γραμμή που θα ακολουθούσαν το 1945-1947 και όφειλαν να διαμορφώσουν τις προϋποθέσεις γι’ αυτήν. Η συμμετοχή στις κυβερνήσεις «Εθνικής Ενότητας» μαζί με τη Δεξιά, που αναστήλωσαν τον καπιταλισμό στο κέντρο της Ευρώπης, ήταν ασύμβατη με τη συμμετοχή σε μια, έστω στα χαρτιά, Κομουνιστική Διεθνή.\nΣτην περιοχή μας, είναι γνωστό ότι οι Γιουγκοσλάβοι παρτιζάνοι πρότειναν εκείνη την εποχή το συντονισμό των αντάρτικων δυνάμεων αντίστασης στους Ναζί, επαναφέροντας την παλιά πρόταση της Βαλκανικής Κομουνιστικής Ομοσπονδίας (ΒΚΟ) για μια ομοσπονδιακή ένωση των χωρών όπου θα νικούσαν τα κινήματα. Μια αυθεντική Διεθνής θα συντόνιζε και θα συστηματοποιούσε τέτοιες προτάσεις, που ενίσχυαν σημαντικά τις προοπτικές νίκης όλων μαζί και καθενός χωριστά. Η αυτοδιάλυση της Κομιντέρν, έστω κι αν αυτή είχε καταντήσει σκιά Διεθνούς, διευκόλυνε το σκαιό «όχι» του σταλινικού μηχανισμού απέναντι στους Γιουγκοσλάβους, αλλά και στον Ντιμιτρόφ, επιλέγοντας να έχει απέναντί της μικρές, διασπασμένες κι αδύναμες ηγεσίες, που θα ήταν εύκολο να χειραγωγηθούν ή να απομονωθούν.\nΤο ΚΚΕ σήμερα λέει κομψές φράσεις όπως: «(κρίσιμες αποφάσεις) επηρεάζονταν από τις επιδιώξεις της εξωτερικής πολιτικής της ΕΣΣΔ», αποφεύγοντας να αγγίξει το ερώτημα για το χαρακτήρα του καθεστώτος που (ζώντος του Στάλιν) πήρε αποφάσεις σαν τη ντροπιαστική διάλυση της Διεθνούς.\nΑντίστροφα, σωστά λέει η ΚΕ του ΚΚΕ ότι: «η διαδικασία της επαναστατικής ανασυγκρότησης θα είναι αργόσυρτη, βασανιστική, ευάλωτη…». Και τούτο ισχύει, γιατί ο εκφυλισμός και η διάλυση της Τρίτης Διεθνούς ήταν μια βαριά ήττα για το παγκόσμιο επαναστατικό κίνημα.


Καρότα Dordogne: περιγραφή, φωτογραφίες, σχόλια - Κήπος - 2022\nΤουλάχιστον μία φορά, όλοι στο σούπερ μάρκετ αγόρασαν ένα επίπεδο κυλινδρικό, αμβλύ καρπό των καρότων τύπου Dordogne. Τα δίκτυα συναλλαγών αποκτούν πορτοκαλί λαχανικά αυτής της ποικιλίας λόγω της δυνατότητας μακροχρόνιας αποθήκευσης μη αποβλήτων, μια εξαιρετική παρουσίαση: οι καλλιέργειες ρίζας στο μαζικό βλέμμα είναι επιλεκτικές.\nΧαρακτηριστικές ποικιλίες καρότων Dordogne\nΥβριδική ποικιλία της ολλανδικής εταιρείας αναπαραγωγής Syngenta Seeds της Νάντης. Ίσες ρίζες μεγέθους με διαφορά μεγέθους 2-3 cm είναι κατάλληλες για νωπή κατανάλωση, μακροχρόνια αποθήκευση, κονσερβοποίηση. Η διαφορά βάρους των εμπορικών φρούτων δεν υπερβαίνει τα 40 g.\nΟ όρος για την επίτευξη προτύπων βασικών προϊόντων από τη σπορά πριν από την έναρξη της μαζικής συγκομιδής των καρότων δεν υπερβαίνει τις 140 ημέρες. Η επιλεκτική συγκομιδή των ριζών ξεκινά 3 εβδομάδες νωρίτερα. Ο αριθμός των στραβωμένων και μη φτάνοντας στο κανονικό μέγεθος των φρούτων δεν υπερβαίνει το 5%. Το άνω μέρος της ρίζας, που προεξέχει 2-4 cm πάνω από το έδαφος, δεν υπόκειται σε πράσινο.\nΚαταναλωτικές ιδιότητες των καρότων Dordogne:\nΟ πυρήνας της ρίζας δεν εκφράζεται, δεν εμφανίζεται κοκκίνισμα.\nΟμογενής εσωτερική δομή του εμβρύου.\nΥψηλό ποσοστό σακχάρων και καροτίνης.\nΓεύση στο επίπεδο της Νάντης.\nΗ υπερανάπτυξη, η ρωγμή των ριζικών καλλιεργειών αποκλείεται.\nΗ ποικιλία δεν είναι επιρρεπής σε βιδώσεις.\nPecan: φωτογραφία και περιγραφή\nCopyright 2022 \_ none \_ Καρότα Dordogne


Αρχική Τοp Εμπειρίες Τα 10 πιο τρομακτικά δρομολόγια συγκοινωνιών στον κόσμο! (Photos)\nΌσοι θεωρούσαν ότι το χειρότερο πράγμα στις δημόσιες συγκοινωνίες είναι η ατέρμονη αναμονή και το στρίμωγμα, ήρθε η ώρα να αλλάξουν γνώμη.\nΔιαβάστε ακόμα: Τα 8 πιο απρόσιτα μέρη του κόσμου\nΣτις εικόνες που ακολουθούν θα γνωρίσετε τον αληθινό τρόμο των συγκοινωνιών που πολλοί έχουν την τύχη να βιώνουν καθημερινά για να πάνε στη δουλειά τους.\nΠάσχετε από υψοφοβία; Αν ναι, τότε το τελεφερίκ της Merida στη Βενεζουέλα δεν είναι για σας. Η 12 χιλιομέτρων ανάβαση ως την κορυφή του Pico Espejo των Άνδεων θα σας αφήσει να κρέμεστε σε υψόμετρο 5 σχεδόν χιλιομέτρων από την επιφάνεια της θάλασσας. Και μέχρι να κλείσει το 2008 για επισκευή (κάτι που το κάνει να φαντάζει ακόμα τρομακτικότερο) ήταν πράγματι το ψηλότερο τελεφερίκ του πλανήτη. Η γραμμή θα ξανανοίξει για το κοινό τον Ιούλιο του 2014, μόνο για τους πολύ γενναίους.\nΠαρά το γεγονός ότι δεν φτάνουν στα δυσθεώρητα ύψη του τελεφερίκ της Merida, οι δημόσιες συγκοινωνίες του Wuppertal της Γερμανίας παραμένουν ακατάλληλες σε όσους έχουν θέμα με τα ύψη. Κι αυτό γιατί ο κρεμαστός σιδηρόδρομος προκαλεί ίλιγγο. Παμπάλαιο, ολοκληρώθηκε το 1901, το Schwebebahn έχει μετρήσει μέχρι στιγμής μόνο ένα θανατηφόρο δυστύχημα, νιώθεις ωστόσο άβολα κοιτώντας την πόλη από λάθος θέση.\nΕγκαταλειμμένοι σταθμοί του υπόγειου σιδηρόδρομου υπάρχουν σε διάφορα μέρη του κόσμου, η παρισινή εκδοχή ωστόσο έχει το κάτι παραπάνω. Οι συρμοί περνούν από τον συγκεκριμένο σταθμό, που έκλεισε κατά τη διάρκεια του Β’ Παγκοσμίου Πολέμου, αλλά δεν σταματούν εδώ. Στη σύντομη διάρκεια που ξαναλειτούργησε (στη δεκαετία του ’40), ο σταθμός γέμισε από διαφημιστικές ρεκλάμες, που παραμένουν ενθύμιο της ζωής που απολάμβανε κάποτε. Καθώς το τρένο περνά από τον σταθμό, εξακολουθεί να χρησιμοποιείται για μαρκετίστικους λόγους, αλλά και ως σκηνικό για ταινίες, όπως στο πρόσφατο «Prometheus» του Ρίντλεϊ Σκοτ.\nΈνα από τα τουριστικά αξιοθέατα για τους ελάχιστους επισκέπτες της βορειοκορεατικής πρωτεύουσας, το μετρό της Πιονγιάνγκ φιλοξενεί μπόλικους τρόμους. Κάπου 110 μέτρα κάτω από την επιφάνεια της γης, οι δαιδαλώδεις στοές του και τα κρυφά περάσματα παρέχουν δίοδο στον βορειοκορεατικό στρατό αλλά και τους υψηλόβαθμους αξιωματούχους, την ίδια ώρα που το μετρό λειτουργεί και ως καταφύγιο, με τεράστιες πόρτες να απομονώνουν όλους τους σταθμούς. Κι ενώ οι φωτογραφίες που κυκλοφορούσαν τόσα χρόνια παρουσιάζουν δύο από τους καλύτερους σταθμούς του, τα πράγματα δεν είναι ακριβώς έτσι, όπως μαθαίνουμε τουλάχιστον από πρόσφατες εικόνες των δύο γραμμών του που διαρρέονται στο Ίντερνετ. Όσο για τα δρομολόγια, εκτελούνται κανονικά όταν δεν υπάρχουν διακοπές ρεύματος ή οι παλιοί γερμανικοί συρμοί αποφασίζουν να λειτουργήσουν.\nΌποιος πάσχει από κλειστοφοβία, πρέπει να αποφύγει πάση θυσία τον σταθμό Arsenalna στο μετρό του Κιέβου! Ο πνιγηρός σταθμός της ουκρανικής πρωτεύουσας βρίσκεται σε βάθος 100 μέτρων κάτω από την πόλη, με τις κυλιόμενες σκάλες να χρειάζονται πέντε ολόκληρα λεπτά για να σε κατεβάσουν στα έγκατα της γης που κάποιοι ονόμασαν αποβάθρες.\nΌταν ο αστικός σιδηρόδρομος της σουηδικής πρωτεύουσας απέκτησε νέα βαγόνια στη δεκαετία του 1960, κράτησαν τη δοκιμαστική μονάδα ως εφεδρικό συρμό. Την άφησαν άβαφη και τη χρησιμοποιούσαν μόνο σε ώρες αιχμής ή συνθήκες ανάγκης. Η μοναδική εμφάνιση του συρμού και η σπάνια θέασή του έχουν οδηγήσει φυσικά στη δημιουργία αστικού μύθου για το τρένο: το Silverpilen («Ασημένιο Βέλος») δεν ήταν λοιπόν εφεδρικός συρμός, αλλά τρένο-φάντασμα, που -ανάλογα με ποιον θα ρωτήσεις- οδηγούσε τους επιβαίνοντες στον χαμό, «ούρλιαζε» στους σταθμούς ή απελευθέρωνε το κοινό του έπειτα από μήνες ομηρίας.\nΚαι πού κάνει στάση το Silverpilen; Σε σταθμό-φάντασμα φυσικά! Το Kymlinge άρχισε να κατασκευάζεται στη δεκαετία του ’70, εγκαταλείφθηκε ωστόσο λίγο αργότερα όταν εγκαινιάστηκε μια νέα γραμμή του μετρό. Οι συρμοί περνούν πλέον χωρίς να σταματούν στο Kymlinge, το οποίο δεν ολοκληρώθηκε ποτέ και παραμένει «στοιχειωμένο» μέχρι και σήμερα.\nΧάρη σε δύο πολέμους, τη Μεγάλη Ύφεση αλλά και τους χαμηλούς ρυθμούς στην αύξηση του πληθυσμού, η πόλη του Σινσινάτι δεν απέκτησε ποτέ το δίκτυο υπόγειου σιδηρόδρομου που είχαν εμπνευστεί οι οραματιστές του στις αρχές του 20ού αιώνα. Παρόλα αυτά, 3,5 χιλιόμετρα υπόγειων τούνελ πρόλαβαν να ανοιχτούν, με τους κατοίκους να ισχυρίζονται ότι οι στοές είναι στοιχειωμένες με τις ψυχές των εργατών που σκοτώθηκαν στα έργα. Ακόμα και αν δεν πιστεύετε στα μεταφυσικά, 3,5 χιλιόμετρα σε ένα εγκαταλειμμένο υπόγειο δίκτυο μπορούν να γίνουν αρκούντως τρομακτικά.\nΌποιος βρεθεί στο Κιότο τον Αύγουστο, θα δει έντρομος ανθρώπους ντυμένους σαν τέρατα να κυκλοφορούν ανενόχλητοι στο μετρό. Μην ανησυχείτε, πρόκειται απλώς για ένα τρένο Yokai! Τα Yokai είναι τέρατα, ξωτικά και άλλα απόκοσμα πνεύματα της ιαπωνικής μυθολογίας και κάθε Αύγουστο έρχονται το φως, με τη βοήθεια ηθοποιών που αναβιώνουν τα εξώκοσμα πλάσματα μέσα σε συρμούς με black-light για να τρομάζουν τα παιδιά. Αν και όπως είναι πια γνωστό, τα παιδικά κλάματα και οι τσιρίδες είναι συχνότερες από τα γέλια.\nΔιαβάστε ακόμα: δείτε τα πιο τρομακτικά εγκαταλελειμένα μέρη του κόσμου\nΦοβάστε τα πλήθη; Πάσχετε από αγοραφοβία; Μην κατεβείτε τότε ποτέ στον σταθμό Shinjuku του Τόκιο, το σημείο συνάντησης πολλαπλών γραμμών του μετρό και του υπόγειου σιδηρόδρομου που εξυπηρετεί καθημερινά περισσότερους από 3,64 εκατομμύρια ανθρώπους! Και ναι, αν διερωτάστε, το νούμερο αυτό τον κάνει τον πλέον πολυσύχναστο σταθμό τρένου του κόσμου.


Σκληρή κριτική Καρφάκη σε Δρακονταειδή: Να μας πείτε αν ισχύει το “αιτία πολέμου”. Υποκύψατε στον ΣΥΡΙΖΑ Κέρκυρας. – Lefkada Today\nHomeΛευκάδαΣκληρή κριτική Καρφάκη σε Δρακονταειδή: Να μας πείτε αν ισχύει το “αιτία πολέμου”. Υποκύψατε στον ΣΥΡΙΖΑ Κέρκυρας.\nΣκληρή κριτική Καρφάκη σε Δρακονταειδή: Να μας πείτε αν ισχύει το “αιτία πολέμου”. Υποκύψατε στον ΣΥΡΙΖΑ Κέρκυρας.\n11-12-2017, 20:23:00 Ομάδα Σύνταξης Λευκάδα, Πολιτική 0\nΙδιαίτερα σκληρή στην τοποθέτησή της ήταν η Μαριάννα Καρφάκη, μετά την ολοκλήρωση της εισήγησης του δημάρχου Λευκάδας Κωνσταντίνου Δρακονταειδή, για τις εξελίξεις με το ΤΕΙ Λευκάδας.\nΌπως χαρακτηριστικά είπε δεν θα σας ακολουθήσουμε στις αναλύσεις στην φιλολογία και την παραφιλολογία για την αναβάθμιση της παιδείας καθώς δεν είμαστε ικανοί να μιλάμε για θέματα Παιδείας όπως και κανείς εδώ στο δημοτικό συμβούλιο.\nΗ κυρία Καρφάκη έκανε λόγο για επιλεκτική άδικη και διαφορετική αντιμετώπιση που γίνεται στην Λευκάδα από τα άλλα νησιά του Ιονίου σε σχέση με μία νέα δομή που τείνει να δημιουργηθεί στο Ιόνιο.\nΜάλιστα παρατήρησε ότι πριν το αναπτυξιακό συνέδριο, δεν γινόταν καμία αναφορά για τη Λευκάδα σε όλα τα μέσα της Κέρκυρας, από κανένα μέλος της αυτοδιοίκησης για το θέμα ανώτατη παιδεία στη Λευκάδα.\n“Κάθε βράδυ ακούγαμε από τους Ληξουριώτες να φωνάζουν καθώς το τμήμα ήχου και εικόνας φεύγει από την Κεφαλλονιά, ακούγαμε τους Κερκυραίους να λέει θέλουν το τμήμα τουρισμού και διοίκησης στην Κέρκυρα και αυτό είναι η μεγαλύτερη επιτυχία τους.\nΚαι μπορεί να το λένε αυτό Κερκυραίοι ανέφερε η κυρία Καρφάκη, ωστόσο θεωρούσε ότι εμείς μεταβιβάζουμε τα αιτήματά μας στο Μαξίμου με τη τη ίδια να περιμένει τη στιγμή που θα μιλούσε ο πρωθυπουργός και μάλιστα δικαιολογώντας το γεγονός ότι δεν έδωσε το παρών στο αναπτυξιακό συνέδριο είπε, “να έρθω να ακούσω να προσβάλλει ο πρωθυπουργός το νησί μου και να ανακοινώνει το τμήμα του τουρισμού στην Κέρκυρα; τελικά πείστηκα ότι είτε η φωνή μας δεν έφτασε στο Μαξίμου ή μάλλον έφτασε επιδερμικά.\nΤο όνομα Λευκάδα δεν υπήρχε να το ανακοινώσει, με τον δήμαρχο Λευκάδας να υποκύπτει όπως είπε υπέρ του ισχυρότερου, υποκύψαμε στα αιτήματα του κερκυραϊκού σύριζα το ποιος είναι ο δυνατότερος στην Ελλάδα.\nΜάλιστα το σλόγκαν που υπήρχε πίσω από την ομιλία του Πρωθυπουργού “το Ιόνιο στα χέρια όλων μας” έπρεπε να το σβήσετε και να γράψετε “το Ιόνιο στα χέρια των ισχυρών.”\nΌπως είπε ότι ο ΣΥΡΙΖΑ Κέρκυρας έχει έναν πολύ δυνατό πρόεδρος Νομαρχιακής επιτροπής, ο οποίος μιλώντας χθες το βράδυ σε εκπομπή ανέφερε ότι πάγωσε καθώς ο πρωθυπουργός δεν ανακοίνωσε τα φράγματα της Κέρκυρας και δεν το αποδέχομαι.\n“Εκείνοι δίνουν ψήφους στην κυβέρνηση αλλά, η δική μας η φωνή τόσο του δήμου όσο και του τοπικού ΣΥΡΙΖΑ δεν έφτασε η Κέρκυρα όσο βροντερή έπρεπε να φτάσει.\nΗ Λευκάδα το αξίζει να έχει ένα κύτταρο Παιδείας και πολιτισμού καθώς αλλιώς αναπτύσσεται μία κοινωνία όταν έχει ένα πανεπιστήμιο και αλλιώς όταν δεν το έχει. Για αυτό θέλουμε το Ιόνιο πανεπιστήμιο στη Λευκάδα.\nΜάλιστα η ίδια ζήτησε από τον δήμαρχο να μην βγαίνει από το θέμα και να μιλάει για αναβάθμιση Παιδείας, αλλά να υποστηρίξει το συμφέρον της πόλης του και πει αν αυτό το “αιτία πολέμου” ισχύει.\nΤον καλούμε από αυτή τη μειοψηφία που ποτέ δεν του δυσκολέψαμε το έργο και ποτέ δεν τον αντιπολιτευτήκαμε για λόγους πολιτικούς, τον καλούμε να μας πει αν τύχει τέτοια βολεύει δεν ισχύει και να πάμε μαζί όχι με μισές προτάσεις, όχι σαν σανίδα σωτηρίας με μία πρόταση που μας έδωσε ο Κώστας ο Γληγόρης μία μέρα που δεν είχαμε τίποτα άλλο.\nΜάλιστα η Μαριάννα Καρφάκη ανέφερε ότι είναι προς τιμήν του αντιπεριφερειάρχη που ξεκαθάρισε ότι πρέπει να υπάρχει τμήμα στη Λευκάδα λέγοντας ότι δεν καταλαβαίνει για ποιο λόγο να κάνουμε τη χάρη στους Κερκυραίους. Τέλος ανέφερε ότι βαδίζουμε σε λάθος δρόμο, λέγοντας ότι περίμενε από τον δήμαρχο να είναι συνεπής στο “αιτία πολέμου”.\nΣωματείο Εργαζομένων ΟΤΑ για απεργία 14 Δεκέμβρη\nΘεόδωρος Χαλικιάς : Θετικός ο υπουργός σε νέα πρόταση τμήματος, αλλά δεν δεσμεύτηκε. Εκτιμώ ότι το τμήμα διοίκησης πρέπει να παραμείνει.\n13-05-2016, 18:02:00 Ομάδα Σύνταξης Αθλητικά, Λευκάδα 0\nΜεγάλη συμμετοχή αναμένεται φέτος στους 6ους Ιόνιους Αγώνες Στίβου, τόσο σε ποσοτικό, όσο και σε ποιοτικό επίπεδο. Οι Σύλλογοι που έχουν εκδηλώσει ενδιαφέρον καθώς φαίνεται θα ξεπεράσουν τους 25 και μάλιστα θα συμμετάσχουν με τους […]\nΚαλές εμφανίσεις του Γυμναστικού συλλόγου στο Διασυλλογικό Πρωτάθλημα Π/Κ\n10-04-2018, 07:57:00 Ομάδα Σύνταξης Αθλητικά, Λευκάδα 0\nΚΑΛΕΣ ΕΜΦΑΝΙΣΕΙΣ ΑΠΟ ΤΟΥΣ ΑΘΛΗΤΕΣ ΤΟΥ ΓΥΜΝΑΣΤΙΚΟΥ ΣΤΟ ΔΙΑΣΥΛΛΟΓΙΚΟ ΠΡΩΤΑΘΛΗΜΑ Π/Κ Στο Άργος Ορεστικό βρέθηκε η αγωνιστική ομάδα Παίδων/Κορασίδων του Γυμναστικού Συλλόγου Λευκάδας προκειμένου να λάβει μέρος στον πρώτο επίσημο αγώνα της χρονιάς, το Διασυλλογικό […]\nΔιημερίδα για την Συνταγματική Αναθεώρηση ,2 & 3 Ιουνίου 2017 στην Ιόνιο Βουλή\n30-05-2017, 20:47:00 Ομάδα Σύνταξης Ιόνιο 0\nΗ Περιφέρεια Ιονίων Νήσων (ΠΙΝ) και η Επιτροπή Διαλόγου για τη Συνταγματική Αναθεώρηση προσκαλούν τους εκπροσώπους των κοινωνικών φορέων (Τοπική Αυτοδιοίκηση, Εμπορικοί Σύλλογοι, Επιμελητήρια, Εργατικά Κέντρα κ.α.), εκπροσώπους των επιστημονικών φορέων (δικηγορικοί σύλλογοι, ιατρικοί σύλλογοι, […]


Αρχική | Κοινωνική Προσφορά\nH Tiger Springs (Manufacturers) Ltd, είναι ένας οργανισμός με έντονη κοινωνική δραστηριότητα. Με χορηγίες σε σωματεία και εισφορές σε οργανισμούς για παιδιά με ειδικές ικανότητες, βάζει το δικό της λιθαράκι στην προσπάθεια παροχής βοήθειας σε αυτούς που πραγματικά την χρειάζονται.\nΡαδιομαραθώνιος για παιδιά με ειδικές ικανότητες\nΟ Ραδιομαραθώνιος για παιδιά με ειδικές ικανότητες αποτελεί την μεγαλύτερη εκδήλωση αγάπης στην Κύπρο. Πρόκειται για ένα θεσμό ο οποίος αγκαλιάστηκε από το κυπριακό κοινό και έχει προσφέρει εκατοντάδες χιλιάδες ευρώ για να βοηθήσει άτομα, ιδρύματα και ειδικά σχολεία για άτομα με νοητική υστέρηση.\nΗ Tiger Springs (Manufacturers) Ltd δίνει κάθε χρόνο τη δική της εισφορά αγάπης στο Ραδιομαραθώνιο, συμβάλλοντας στην όλη προσπάθεια για ένταξη των παιδιών με ειδικές ικανότητες στο κοινωνικό σύνολο.\nΔημοπρασία HYVA International\nTo 2005 η Tiger Springs (Manufacturers) Ltd, συμμετείχε και πρόσφερε σε φιλανθρωπική δημοπρασία που διοργανώθηκε από την HYVA International για την συγκέντρωση και αποστολή χρημάτων σε τρίτες χώρες με σκοπό την κατασκευή μονάδων άντλησης φυσικού νερού και την κατασκευή αποχωρητηρίων για 35 χωριά στην πόλη Mumbai (πρώην Bombay) της Ινδίας.\nΧορηγία ποδοσφαιρικών ομάδων\nΗ νεολαία είναι ίσως η περισσότερο ευαίσθητη κοινωνική ομάδα. Με ελάχιστη εμπειρία, οι νέοι αναζητούν ινδάλματα και ιδανικά σε μια κοινωνία που δύσκολα πλέον μπορεί να τα προσφέρει. Οι προκλήσεις είναι πολλές και εύκολα ο καθένας μπορεί να κυλήσει σε μονοπάτια χωρίς επιστροφή.\nΟ αθλητισμός αποδεδειγμένα έχει θετική επίδραση στους νέους. Τους βοηθά να βελτιώσουν την αυτοπεποίθησή τους, βάζουν στόχους, βελτιώνονται, γίνονται μέλος μιας ομάδας με κοινά ενδιαφέροντα.\nΣτηρίζοντας αυτές τις πρωτοβουλίες, η Tiger Springs (Manufacturers) Ltd, έχει χορηγήσει δύο ποδοσφαιρικές ομάδες: Την F.C. Wolvega στην Ολλανδία το 2002 και την ομάδα της Νέας Γενεάς Τερσεφάνου το 2005.\nΗ χρήση ναρκωτικών ουσιών κυρίως από νέους, αποτελεί ένα από τα μεγαλύτερα προβλήματα της κυπριακής κοινωνίας, η οποία δίδει μεγάλη μάχη για την καταστολή του. Κυβερνητικές και ανεξάρτητες οργανώσεις προσπαθούν με διάφορες ενέργειες να στηρίξουν τα εξαρτημένα άτομα και τις οικογένειες τους στις προσπάθειες που καταβάλλουν να αποστασιοποιηθούν από την εξάρτηση.\nΣυμβάλλοντας στην όλη προσπάθεια, η Tiger Springs (Manufacturers) Ltd, ήταν, το 2008, ο κύριος χορηγός της εκδήλωσης του Συνδέσμου Συγγενών και Φίλων Εξαρτημένων Ατόμων Κύπρου.\nΗ Tiger Springs (Manufacturers) Ltd, εφοδιάζει την κυπριακή αγορά με ανταλλακτικά και εξαρτήματα για φορτηγά και τρέιλερ. Κύριοι συνεργάτες της εταιρείας είναι οι ιδιοκτήτες συνεργείων μηχανοκινήτων οχημάτων τους οποίους και υποστηρίζει.\nΤα τελευταία τέσσερα χρόνια η Tiger Springs (Manufacturers) Ltd είναι ο κύριος χορηγός της χοροεσπερίδας του Συνδέσμου Ιδιοκτητών Συνεργείων Μηχανοκινήτων Οχημάτων της ΠΟΒΕΚ στην επαρχία Λάρνακας.